“Бош почтамт” ташқи иқтисодий фаолият божхона постида журналистлар учун медиа тур бўлиб ўтди\n“Бош почтамт” ташқи иқтисодий ...\nПочта хизмати муҳим стратегик аҳамиятга эга бўлиб, ҳар қандай ижтимоий, сиёсий, иқтисодий, эпидемиологик вазиятларда ҳам почта хизматига бўлган талаб ва таклиф ҳеч қачон тўхтаб қолмайди. Аксинча, доимий равишда ўсиб боради. Бу эса божхона соҳаси ходимларидан доимий равишда ўз устида ишлашни, тизимга янги иннoвацион технологияларни жорий қилишни, почта хавфсизлигини таъминлаш каби муҳим йўналишларни доимий такомиллаштиришни талаб этади.\nХўш, бугунги кунда соҳада қандай ислоҳотлар амалга оширилмоқда? Халқаро почта ва халқаро курьерлик жўнатмалари қай тартибда божхона назоратидан ўтказилмоқда?\nАйни шу саволларга жавоб излаш мақсадида бир гуруҳ оммавий ахборот вакиллари учун Давлат божхона қўмитаси Тошкент шаҳар божхона бошқармаси ходимлари томонидан “Бош почтамт” ташқи иқтисодий фаолият божхона постида пресс тур уюштирилди.\nТаъкидланганидек, мазкур божхона пости Ўзбекистон Республикасига кириб келаётган ва ундан чиқиб кетаётган барча халқаро почта ва курьерлик жўнатмалари устидан божхона назоратини амалга оширади.\nПресс тур аввалида ОАВ вакиллари “Бош почтамт” ташқи иқтисодий фаолият божхона постининг “Халқаро почтамт” божхона пунктида бўлишди.\nБу ерда журналистларга “Ўзбекистон почтаси” ДУКнинг “Халқаро почта” филиали ҳамда “EMS” (Express Mail Service) экспресс почта хизмати фаолияти таништирилди.\nБожхона пункти замонавий ренгент қурилмалари билан жиҳозланган. Журналистлар учун кейинги манзил “СРТ почта” божхона омбори ҳудудида жойлашган “Бош почтамт” божхона постининг маъмурий биноси бўлди.\nЖурналистларга почта жўнатмаларининг божхона кўриги ва расмийлаштируви, халқаро курьерлик жўнатмаларини дастлабки электрон божхона декларациялаш тартиби, божхона назорати жараёнида божхона постида фош этилган турли найранглар, қинғирликлар ҳақида тақдимот намойиш этилди.\nПресс тур давомида журналистларни қизиқтирган “халқаро почта ҳамда курьерлик жўнатмалари орасида нима фарқ бор?” деган саволга мутахассислар томонидан атрофлича жавоблар берилди.\nЖумладан, Ўзбекистон Республикаси Адлия вазирлиги томонидан 2000 йил 11 февралда 896-сон билан давлат рўйхатидан ўтказилган “Халқаро почта ва курьерлик жўнатмалари устидан божхона назорати қоидалари”га кўра,\nхалқаро почта жўнатмалари – бу тегишли қадоқдаги манзили кўрсатилган ёзма хат-хабарлар, посилкалар ва босма нашрлар;\nхалқаро курьерлик жўнатмалари эса – жўнатилиши қисқа муддатларда қўлдан-қўлга етказиб берилган (топшириладиган) ҳолда амалга ошириладиган почта варақчалари, хатлар, бандероллар, посилкалар, босма нашрлардир.\nПресс турда таъкидланишича, хориждан халқаро почта ва курьерлик жўнатмалари мамлакатимизга олиб келишда маълум бир чекловлар мавжуд.\nУнга кўра, Ўзбекистон Республикаси Президентининг 2018 йил 6 июндаги “Жисмоний шахслар томонидан божхона чегараси орқали товарларни олиб ўтишни янада тартибга солиш чора-тадбирлари тўғрисида”ги ПҚ-3512-сонли қарорининг 1/а бандида, жисмоний шахслар номига келаётган халқаро курьерлик жўнатмалари учун бир календарь чорак мобайнида — 1000 (бир минг) АҚШ долларигача ҳамда халқаро почта жўнатмаларида ҳар бир жўнатма учун 100 (юз) АҚШ долларигача божхона тўловларига тортилмайдиган чегараланган нормалар белгиланган.\nШунингдек, Ўзбекистон Республикаси Президентининг 2018 йил 19 июлдаги “Ўзбекистон Республикаси божхона ҳудудига жисмоний шахслар номига халқаро почта ва курьерлик жўнатмалари орқали келаётган товарлар назоратини таъминлаш чора-тадбирлари тўғрисида” ПҚ-3873-сонли қарорининг\n6-бандига кўра, юридик шахслар учун бу меъёр ҳам халқаро почта, ҳам курьерлик жўнатмалари учун 100 (юз) АҚШ долларига тенг бўлган қийматни ташкил этади.\n“Бош почтамт” ташқи иқтисодий фаолият божхона постида жорий йилнинг ўтган даври мобайнида 1 млн. 363 минг тонна халқаро почта ва курьерлик жўнатмаларининг божхона назорати амалга оширилиб, 94 млрд сўмдан ортиқ божхона тўловлари давлат бюджетига ўтказилган.\nБожхона постида бир кунда ўртача 15-18 тонна халқаро почта ва курьерлик жўнатмалари божхона назоратидан ўтказилади. Бу бир кунда 7000-7500 дона халқаро почта ва курьерлик жўнатмалари дегани.\nБожхона постида ҳуқуқбузарликларга қарши кураш борасида ҳам тизимли кураш олиб борилмоқда.\nХусусан, пост ходимлари томонидан бошқарманинг тезкор таркибий тузилмалар билан ҳамкорликда 2021 йил 3 ойи давомида 39 та ҳуқуқбузарликлар фош этилиб, қйимати 39 млн. сўмлик товар-моддий бойликлар, хусусан, 249 дона психотроп моддалар ҳамда 4,7 кг. синтетик гиёҳвандлик воситаларининг “почта жўнатмаси” ниқоби остида мамлакатимизга ноқонуний кириб келишининг олди олинган.\nЖумладан, жорий йилнинг 9 январь куни Нидерландия давлатидан фуқаро Д.Н. номига келган почта жўнатмаси белгиланган тартибда кўздан кечирилганида, жўнатмада “ABD-BUTINACA” номли 498,82 грамм синтетик турдаги гиёҳвандлик воситаси борлиги аниқланган.\nШунингдек, 23 март куни эса фуқаро М.М. номига хориждан почта жўнатмаси тарзида келган “ўйин қурилмаси” текширилганда, жўнатмадаги “ўйин қурилмаси” ичида оғирлиги 47,32 грамм бўлган aльфа-пирролиновалерофенон(a-PVP) гиёҳвандлик воситаси борлиги аниқланган.


Реклама - фойда манбаи, аммо унинг матнини тайёрлашда имло қоидаларига амал қилиниши керак - zarnews.uz\nБозор иқтисодиётида катта ҳажмлардаги товарлар бўладими ёки доналаб сотиладиган маҳсулотларми, ғояларми, барчасини тез ва осон сотишда рекламанинг ўрни бениҳоя катта. ХХI аср ахборот технологиялари даврида бу иш янги босқичга кўтарилди.\nРеклама ҳақида Роберт Киёсаки жуда кўп гапирган ва рекламанинг аҳамиятини ўзининг китобларида акс эттирган. У ўзи иқтисодиёт йўналишида таҳсил олиб, шу соҳада ўқишини якунлаган. “Агар менда қайта имконият бўлганида, маркетинг соҳаси бўйича таълим йўналишида таҳсил олган бўлардим…” - дейди Киёсаки.\nАгарда сиз олимнинг китобларини диққат билан ўқиб чиқсангиз, у қизиқтирадиган ва билинмайдиган реклама усулидан фойдаланганининг гувоҳи бўласиз. Масалан, “Ёлланма ишчининг тадбиркорга айланиши” китобида ажойиб мавзуларда гап юритади ва ўз фикрини якунламасдан унинг давомини бошқа бир китобга йўналтиради. Бу китоблар эса “Time Warner” нашриётида чоп этилган китоблардир.\nБугунги кунда реклама берувчи ўз реклама материалини тасдиқлатиш учун бир қанча идораларга мурожаат қилиши керак эмас. Барча маҳаллий ҳокимликда давлат хизматлар марказига буюртманома топшириб, натижасини олиш учун шу ернинг ўзига мурожаат қилишингизнинг ўзи кифоя.\nРеклама материали тасдиқланмаган тақдирда сайт орқали рад этиш сабаби ҳақида ҳам билиб олиш мумкин. Порталдаги махсус бўлимда Ўзбекистондаги реклама фаолиятини тартибга солувчи меъёрий ҳужжатлар билан танишиш мумкин. Бу ерда буюртманомалар намуналари ва тўғри расмийлаштирилган реклама материаллари ҳам жойлаштирилган. Сайт тадбиркорларга тасдиқлаш учун тақдим этиладиган материалларни олдиндан текшириш имконини беради. Буни ДУК ходимлари он-лайн режимида бепул амалга оширади. Бунинг учун фойдаланувчи тегишли бўлимга кириши, анкета тўлдириши ва унга pdf форматидаги файлларни илова қилиши зарур. Юборилган эскизлар 1 иш куни давомида кўриб чиқилиб, мурожаат қилувчига улар юзасидан хулоса ва тавсиялар (зарур бўлган ҳолларда) электрон шаклда тақдим этилади.\nВилоятимизда реклама матнидаги грамматик қоидаларни бузиш ҳолатлари кўплаб кузатилмоқда. Мисол тариқасида, “Самсага мархамат” деб номланган реклама баннерида иккита ҳарф нотўғри ёзилган. Нуробод тумани марказида “Ош маркази” деган реклама ёзуви мавжуд. Ошда ҳам марказ бўладими? Унда “Лағмон маркази”, “Шўрва маркази”, “Қовурма маркази” деб кетавериш керак экан-да. Шунингдек, айрим реклама матнларида ў, қ, ғ, ҳ ҳарфлари ўрнига у, к, г, х ҳавфлари ёзилганига гувоҳ бўламиз. Масалан, “Музкаймок бор”, “Дукон очик”, “Ошга мархамат”, “Пластикка савдо киламиз”. Бунга ўхшаш ҳолатлар барча шаҳар ва туманларда кўплаб учрайди.\nКириллча ҳарфлар билан ёзилган баннерларда хатоликлар кўп. Негаки сўнгги чорак аср мобайнида лотин алифбосида ўқиган авлод кириллча ёзувларда оқсаб қоляпти. Шу сабабли реклама матнини ёзишда ва реклама баннерларини чоп қилишда албатта, имло ва грамматик қоидаларга риоя этиш мақсадга мувофиқ.\nБундай статистика баннерлар, плакатлар, видеороликлар ва югурувчи сатрлар эскизларини ишлаб чиқаётган дизайнерлар биринчи навбатда лойиҳанинг ижодий жиҳатига, саводхонлик қоидаларига эътибор қаратишлари лозим. Яна бир жиҳати, тайёр лойиҳаларни рўйхатдан ўтказишга тақдим этиш олдидан ҳеч ким уларнинг ёзилишини текшириб кўрмайди. Бу эса матндаги камчиликларни юзага чиқаради.\nУмуман олганда, реклама истеъмолчилар ва маҳсулот яратувчилар ўртасидаги кўприкдир. Кўприк қанчалик мустаҳкам ва ишончли бўлса, истеъмолчиларнинг кўлами ҳам кенгайиб боради.\nВалиқул Бердиқулов, СамИСИ маркетинг кафедраси мудири,\nСанжар Бойжигитов, кафедра ассистенти.\nТеглар: ўзбек тили reklama Давлат тили


ХАЛИФАЛИК ДАВЛАТИ ДУСТУРИ ЛОЙИҲАСИ-11 - | Hizb-Uzbekiston.info\nHome›ХАЛИФАЛИК ДАВЛАТИ ДУСТУРИ ЛОЙИҲАСИ›ХАЛИФАЛИК ДАВЛАТИ ДУСТУРИ ЛОЙИҲАСИ-11\nХАЛИФАЛИК ДАВЛАТИ ДУСТУРИ ЛОЙИҲАСИ-11\nҲаммамизга маълумки, биз Ҳизб ут – Таҳрир жамоаси доимий равишда демократик тузум ва бунга тобе бўлган диктаторлик тузумларини танқид қилиб, инсонларнинг ҳақиқий бахтли ҳаёт кечиришларига фақатгина Исломий шариат қонунлари орқали бошқариладиган Халифалик давлати кафолат бера олишлиги хақида айтиб келмоқдамиз. Бу фикрга кўпчилик хайрихоҳлик билан баъзилар нафрат билан муносабат билдирмоқда. Қарши фикр билдираётганларнинг баъзи холларда таъналари ичида, агар Ислом шариати хукумат тепасига келса нима билан бошқаради, рўбарў келган оят, дуч келган ҳадисларни таҳлил қилиб кетаверса, ҳадисларда бир – бирига зид маънодаги, ижтиҳод талаб қиладиган холатлар бўлса, қандай қилиб тўлиқ адолатни таъминлайди – деган маънода сўзлар учрамоқда. Шу сабабдан ва умматни хақиқий Ислом қонунчилиги қандай бўлишлигини кўрсатиб қўйиш мақсадида, биз www.hizb-uzbekistan.info сайтининг медиа офиси ходимлари, Ҳизб ут – Таҳрир исломий – сиёсий жамоаси томонидан, Аллоҳ Таъолонинг оятлари ва Пайғамбари Муҳаммад соллаллоҳу алайҳи васалламнинг хадисларидан истинбот қилинган, “ХАЛИФАЛИК ДАВЛАТИ ДУСТУРИ ЛОЙИҲАСИ”, яъни хозирги замон фуқаролари истилоҳида “Давлат конcтитуцияси” – давлат бошқаруви учун асосий қонунлар тўпламини оммага намойиш этиб боришни лозим топдик.\n108-модда — Шўро (кенгаш) ва машварат умуман раъй олишни англатади. У қонунчилик, таърифлар, турли кашфиётлар каби фикрий ишлар ва илм-фан ишларида мажбурий эмас. Амалий ишларда ва машваратга алоқадор бўлмаган ишларда халифа машварат сўраганда унинг татбиқи мажбурий бўлиб қолади.\n109-модда — Шўро фақат мусулмонларнинг ҳуқуқи бўлиб, ғайримусулмонлар бундан маҳрум. Аммо ўз раъйини билдириш раийятнинг мусулмон ёки ғайримусулмон бўлган барча шахслар учун жоиздир.\n110-модда — Шўро тарафидан кўриб чиқилиши мажбурий бўлган масалалар хусусида халифа машварат сўраганда — тўғри ёки нотўғри бўлишидан қатъий назар — кўпчиликнинг раъйи олинади. Шўро мавзуига кирадиган ўзга масалаларда — кўпчилик ёки озчиликдан қатъий назар — тўғри раъй қасд қилинади.\n111-модда — Уммат мажлиси қуйидаги беш ҳуқуққа эга:\nа) Фикрий баҳс ва чуқур назарга муҳтож бўлинмайдиган ишларда, масалан, ҳокимият, таълим, соғлиқни сақлаш, иқтисод, тижорат, саноат, зироат ва бошқа соҳалар каби ички сиёсатдаги ишларни риоя қилишга алоқадор бўлган амалий ишларда Халифа Уммат мажлисидан машварат сўраган пайтда у раъйини айтса, Халифа унинг раъйини олиши мажбурийдир.\nб) Аммо фикрий баҳс ва чуқур назарга ва тажриба ва билимга муҳтож бўлинадиган ва фанний, илмий ишларда, шунингдек, ташқи сиёсат, молия, ҳарбий соҳаларда Халифа мажлисдан машварат сўраб, унинг раъйини билиш учун мурожаат қилиши мумкин, аммо мажлиснинг раъйини олиши мажбурий эмас.\nХалифа табанний қилмоқчи бўлган аҳком ва қонунларни Уммат мажлисига ҳавола қилади. Мажлиснинг мусулмон аъзолари бу аҳкомларни муҳокама қилиб, бу ҳукмлардаги тўғри ва хато ҳақида ўз фикрларини билдиришга ҳақлидирлар. Агар улар халифа билан давлатда табанний қилинган усуллардан табанний қилиш тариқатида ихтилоф қилиб қолишса, бунда маҳкаматул мазолимга мурожаат қилинади. Унинг раъйини олиш мажбурийдир.\nУммат мажлиси давлатда содир бўлаётган — ички ёки ташқи ишлар, молия, ҳарбий ва бошқа соҳалардаги — барча ишларда халифани муҳосаба қилиш ҳуқуқига эга. Унинг раъйи кўпчиликнинг раъйи олиниши лозим бўлган ишларда мажбурийдир, кўпчиликнинг раъйи олиниши лозим бўлмаган ишларда эса мажбурий эмас.\nАгар Уммат мажлиси халифа билан шаръий жиҳатдан амалга ошган бирор ишнинг шаръий ёки шаръий эмаслиги хусусида ихтилоф қилиб қолса, мазолим маҳкамасига мурожаат қилинади ва ушбу маҳкаманинг раъйи мажбурий бўлади.\nУммат мажлиси муовинлар, волийлар ва омиллардан норозилик изҳор қилишга ҳақлидир. Бу ишда унинг раъйини олиш мажбурийдир. Халифа устидан норозилик билдирилганларни дарҳол четлатиши вожибдир. Агар Уммат мажлисининг раъйи ўша муайян вилоят мажлиси раъйи билан волий ва омиллардан розилик ва шикоят борасида бир-бирига зид келиб қолса, вилоят мажлиси раъйи олинади.\nУммат мажлисининг мусулмон аъзолари халифалик учун маҳкаматул мазолим инъиқод шартлари топилди, деб қарор қилган номзодларни чеклаш ҳуқуқига эгадирлар. Бу ишда уларнинг кўпроғининг раъйини олиш мажбурийдир. Мажлис тавсия этган номзодларгина сайланиши мумкин.\n112-модда — Аёл — она ва уй бекасидир. Аёл ҳимоя қилиниши вожиб бўлган номусдир.\n113-модда — Эркаклар ва аёллар (жамиятда) бир-бирларидан ажралган ҳолда яшамоқлари лозим. Улар фақат шариат рухсат берган ҳаж ва савдо каби бир жойга йиғилишга сабаб бўладиган эҳтиёжлар юзасидан жамланишлари мумкин.\n114-модда — Эркакка берилган ҳуқуқлар аёлга ҳам берилади, эркакка фарз қилинган бурчлар аёлга ҳам фарздир. Бироқ, Ислом шаръий далиллар орқали баъзи ҳукмларни эркакка ва баъзи ҳукмларни аёлга хослаб қўйган. Аёл ҳам тижорат, деҳқончилик, ҳунармандчилик билан шуғулланишга, битим ва муомалаларни тузишга, мулкчиликнинг барча турларига эга бўлишга; мулкни шахсан ўзи ёки бошқа одам орқали ўстиришга ва ҳаётдаги барча ишларни бевосита ўзи бажаришга ҳақлидир.\n115-модда — Аёл киши давлат вазифаларига тайинланиши, Уммат мажлиси аъзоларини сайлаши ва унда аъзо бўлиши ҳамда халифани сайлаш ва унга байъат беришда иштирок этиши жоиздир.\n116-модда — Аёл ҳукм юритиш ишларига мутасаддийлик қилиши мумкин эмас. Бинобарин, у халифа, муовин, волий ва омил бўла олмайди ҳамда ҳукм юритиш ишларидан деб эътибор қилинадиган бирор ишни бажариши ҳам мумкин эмас. Шунингдек, у бош қози, мазолим маҳкамаси қозиси ва жиҳод амири бўлиши мумкин эмас.\n117-модда — Аёл умумий ва хусусий ҳаётда яшайди. Умумий ҳаётда унинг юзи ва кафтларидан бошқа аъзолари кўринмаган, ясан-тусан қилмаган, очиқ-сочиқ бўлмаган ҳолда аёллар, маҳрам эркаклар ва бегона эркаклар билан бирга яшаши мумкин. Хусусий ҳаётда эса, фақат аёллар ёки маҳрамлари билан яшаши мумкин, бегона эркаклар билан яшаши мумкин эмас. Бу икки ҳаётда шариатнинг барча аҳкомларига қатъий амал қилади.\n118-модда — Аёлнинг номаҳрам эркак билан ёлғиз қолиши, бегона эркаклар олдида ўзига оро бериши, авратларини очиб юриши ман этилади.\n119-модда — Эркак ҳам, аёл ҳам ахлоқ учун хатарли бўлган ёки жамиятда бузуқликни тарқатадиган ҳар қандай амалга қўл уриши таъқиқланади.\n120-модда — Эр-хотинлик ҳаёти хотиржамлик ҳаётидир. Эр-хотиннинг турмуши дўстона турмушдир. Эр хотин устидан ҳукмрон бўлиб эмас, ғамхўр бўлиб бошчилик қилади. Хотин эрига итоатли бўлиши, эр эса хотинга — одатда шундай аёлга қандай нафақа қилиш лозим бўлса, шундай — нафақа бериши фарздир.\nTagsИжтимоий низомУммат мажлисиШўро (кенгаш)\nҚуръони Карим Вилдерс ва унинг партиясидан ҳамда уларнинг изидан борувчилардан кучлидир\nҲизб ут-Таҳрир – Покистон вилояти ўз матбуот бўлими радиосининг очилганини эълон қилади\nҲизб ут-Таҳрир делегацияси Қазориф вилояти Уламолар ҳайъати раисини зиёрат қилди


Ижтимоий тармоқларда мавжуд бўлмаган ва бундан фахрланувчи машҳурлар » Скачать музыку бесплатно новинки музыки 2016-2017\nИжтимоий тармоқларда мавжуд бўлмаган ва бундан фахрланувчи машҳурлар\nTwitter, Instagram ва ижтимоий тармоқлар - бу машҳурлар бир-бирларини фаол муҳокама қилиб, ўз ютуқлари билан бўлишиб, ҳаётларининг ҳар бир аҳамиятли онларини ёритиб бориш учун мўлжалланган жой. Қайсидир машҳур юлдуз ўзининг тушлик чоғидаги фотосуратларини фаол тарзда тармоққа юклаётган бир вақтда, бошқа бири бу твитлар, репостлар ва лайкларнинг барчаси вақтни беҳудага сарфлаш деб ҳисоблайди... Анжелина Жоли ва Брэд Питт Жоли ва Питт ўзининг минглаб интервьюларида компьютердан яхши фойдаланишни билмасликларини таъкидлашган. Балки жуфтлик ўзини олиб қочаётгандир, чунки сурат қўйиш ёки “check in” қилишга бор-йўғи смартфонларни ишлатиш кифоя қилади. Шунчаки юқори тоифадаги юлдузлар қандайдир бегона кимсанинг улар қайси меҳмонхонада қолишганини билишини исташмайди. Уларни тушунса бўлади. Бундан ташқари, уларнинг олти фарзанди бор. Кўриниб турибдики, уларнинг инстаграм учун вақти йўқлиги табиий ҳол. Лекин юлдузли жуфтликнинг омма олдидаги ҳар қандай чиқиши ва интервьюсини мухлислар ойлаб муҳокама қилишга тайёр. Ахир машҳурликнинг энг чўққиси шу эмасми? Жонни Депп Жонни Деппнинг ижтимоий тармоқларда жуда кўплаб саҳифалари мавжуд. Лекин, уларнинг барчаси сохта бўлиб, актёрнинг ўзига ҳеч қандай алоқаси йўқ. Дарвоқе, актёр шу кунгача Twitter мавжудлиги ҳақида ҳеч нимани билмаган эди. Матбуот анжуманларининг бирида ундан твиттерда ўз саҳифасини очиш нияти борлигини сўрашганида, Депп таажубланиб, бу тармоқ ўзи нима эканини сўраган. Кейин унга твиттер ҳақида маълумот беришган. Актёр ўзининг шахсий ҳаётини қадрлаши ва у ҳақида бутун дунёга жар солиш нотўғри эканини айтиб ўтган. Брюс Уиллис Ҳа, Брюс Уиллис ҳаттоки инстаграмда ҳам йўқ. Сабаби, у шунчаки ўзини у ерда ноқулай ҳис этади. Актёр агар ижтимоий тармоқларда саҳифа очса, тинч яшай олмаслигини тан олди.Бироқ, актёрнинг турмуш ўртоғи Эмма ўз саҳифасида Брюс билан бирга тушган оилавий суратларни фаол тарзда жойлаб боради. Кира Найтли Англиялик актриса ижтимоий тармоқларга қарши эканлигини очиқ тан олади. “Хабарларни доимий текшириш, фотосуратлар тагидаги лайкларни санаб чиқиш, ҳар дақиқада янгиликлар лентасини кузатиш ва постга ёзилган изоҳларни ўқиб чиқиш... Буларнинг барчаси менга аҳмоқона, содда машғулотдек туюлади. Мен кўпчилик томонидан кимгадир қиёсланишни истамайман”, - дейди Кира. Шундай экан, биз актрисанинг расмий саҳифасини ҳозирча аниқ кўрмаймиз. Женнифер Лоуренс "Кеча барча Twitter, Instagram, Tumblr ҳақида суҳбатлашди. Бу шу даражада асабимга тегдики, ёрилиб кетай дедим. Ўша вақтда бўғилиб қолаёздим. Менга турли хил ҳазилларни кўрсатишди. Менга шулар керакми? Нима? Pinterest? Менда у йўқ. Мен саҳифа яратгунимча, қандайдир бошқа тармоқ урфда бўлса керак". Николь Кидман Машҳур юлдузнинг расмий саҳифаси ҳеч қайси ижтимоий тармоқда мавжуд эмас. Лекин сохта саҳифалар жуда кўп. Уларни очганлар эса одамларнинг қаршисида Николь Кидманнинг ўзи турганига ишонтириш учун жуда қаттиқ ҳаракат қилишади. Аммо Никольнинг ўзи “nicolekidmanofficial.com” расмий сайтида мавжуд. Бу сайт орқали актрисанинг ижоди ва премьералари ҳақида маълумот олиш мумкин. Дэниэл Крэйг Актер Дэниэл Крэйг ижтимоий тармоқлар ўрнига бир қадаҳ устида юзма-юз суҳбатлашишни ёқтиради. “Мен Facebook’да ўтирмайман. Twitter’да ҳам йўқман”, - дейди Крейг. Manba: xabardor.uz


САДОҚАТЛИ МЕҲНАТ ЭЪТИБОРДАН ЧЕТДА ҚОЛМАЙДИ - AUZ.UZ\nСАДОҚАТЛИ МЕҲНАТ ЭЪТИБОРДАН ЧЕТДА ҚОЛМАЙДИ\nВатан ишқида ёниб яшамоқ ҳар бир инсон учун шарафдир. Касбига садоқатли, фидойи инсонларнинг меҳнати эътибордан четда қолмайди. Ўзбекистон Республикаси Президентининг фармони билан бир қатор давлат ва жамоат ташкилотларининг фидойи ходимлари қаторида Миллий гвардия Андижон вилояти бошқармасининг 10 нафар, Қўриқлаш бошқармасининг 10 нафар ходимлари «Меҳр-саховат» кўкрак нишони билан мукофотландилар.\nШу муносабат билан тадбир Андижон вилояти ва юртимизнинг барча вилоятларида мазкур давлат мукофотини тантанали топшириш маросимлари бўлиб ўтмоқда. Мукофотланганлар ўз хизмат фаолиятлари давомида Президентимиз билдирган юксак ишончни оқлаб, бор куч ва имкониятларини ишга солиб, Ватанга садоқат билан хизмат қилишга ваъда бермоқдалар.\nМанба: Андижон вилояти ҳокимлиги матбуот хизмати.


2019 йил июнь сони | huquqburch.uz\nHome Янгиликлар 2019 йил июнь сони\nИқтисодий судлар: соддалаштирилган иш юритиш ва судгача мажлис ўтказиш тартиби\nМамлакатимиз суд-ҳуқуқ соҳасида инсон ҳуқуқ ва эркинликларини ишончли ҳимоя қилиш, одил судловга эришиш, тадбиркорлик субъектларининг ҳуқуқ ва қонуний манфаатларини самарали ҳимоя қилиш, бизнес юритиш учун қулай ишбилармонлик муҳитини яратишга алоҳида аҳамият берилмоқда.\nХусусан, Президентимизнинг 2017 йил 7 февралдаги фармони билан қабул қилинган «2017 — 2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегияси» мамлакатимизда олиб борилаётган ислоҳотлар самарасини янада ошириш, давлат ва жамиятнинг ҳар томонлама ва жадал ривожланиши учун шарт-шароитлар яратиш, мамлакатимизни модернизация қилиш ҳамда ҳаётнинг барча соҳаларини либераллаштириш бўйича устувор йўналишларни белгилаб берди. Белгиланган устувор йўналишлар бўйича Жаҳон банкининг «Бизнес юритиш» халқаро рейтингида республикамизнинг ўрнини яхшилашга қаратилган тадбирларни амалга ошириш чора-тадбирлари аниқ кўрсатиб ўтилди.\nКўп қаватли янги уйлар: қурилиш вақтида сотиб олишнинг муаммо ва ечимлари\nЯнги қурилган ва қурилаётган кўп қаватли уйлардан хонадон сотиб олиш… Буни хоҳловчилар ҳам, уйларни қурувчи тадбиркорлар ҳам жуда кўп. Амалиётда бундай хонадонларни сотиб олишнинг бир нечта усули мавжуд. Булардан энг оддийси қурилган хонадоннинг 100 фоиз ҳақини бирйўла тўлаш бўлса, мураккаброқ ва ҳозирги кунда кўп тарқалаётган усули қурилиш жараёнида бўлган кўп қаватли уйдан хонадонни улушли қурилиш асосида сотиб олишдир.\nҲаёт шу. Фарзандлар дунёга келади, улар боғча, мактабга боради. Ўғил уйлантириб, қиз узатади, уйлар қуради, мол-мулк олади. Тадбиркорлик билан шуғулланади. Яна қанчадан-қанча ҳаётий эҳтиёжлар бор. Хуллас, тўхтовсиз жараён. Мазкур жараёнларнинг эса ўзига хос расмийлаштириш тартиб-қоидалари бор. Табиийки, бу вақт, маблағ талаб қилади. Бугунги тезкор замонда одамлар ана шу расмиятчиликларни, яъни қоғозбозликни тезроқ ҳал қилишни, вақтини тежашни истайди. Ҳаётимизга кириб келган давлат хизматлари марказлари фаолияти шу мақсадга қаратилгани билан эътиборга молик.\nКоррупция гирдоби пора олганни ҳам, берганни ҳам ғарқ қилади\nЖамият тараққиётига рахна солувчи энг хавфли иллат коррупциядир. Давлатимиз раҳбарининг 2019 йил 27 майдаги «Ўзбекистон Республикасида коррупцияга қарши курашиш тизимини янада такомиллаштириш чора-тадбирлари тўғрисида»ги фармонининг қабул қилиниши бу иллатни бартараф этишнинг мустаҳкам ҳуқуқий асоси бўлди.\nБу бежиз эмас. Негаки 2017 йил 3 январда «Коррупцияга қарши курашиш тўғрисида»ги қонун қабул қилиниб, шундан буён айни иллатга қарши мислсиз кураш олиб борилаётганига қарамай, ҳамон ўз нафсининг измидан чиқолмай, коррупция балосига гирифтор бўлаётган кимсалар учраб турибди. Улар орасида мансабдор шахслар, оқни қорадан ажрата олган давлат хизматчилари ва зиёли инсонлар, ҳатто қонун ҳимоячиси бўлган ходимларнинг ҳам борлиги аччиқ ҳақиқатдир.\n«Ёлғоннинг тахтдаги юз йил даврони ҳақиқат айтилган бир дамча йўқдир»\n«Ҳақиқатни истайдиган ҳар қандай одам даҳшатли даражада кучлидир», – деб ёзади ўз кундалигида Фёдор Достоевский. Нега бундай? Бир қарашда ҳақиқатни ҳамма истайди. Буюк ёзувчи аслида маънавий, руҳоний кўрликни назарда тутмоқда, чунки Ийсо Масиҳ айтган: «…Кўзларингиз бор – кўрмайсиз, қулоқларингиз бор – эшитмайсиз». Шу аснода Жалолиддин Румийнинг «Кўзни юмгил, кўзга айлансин кўнгил» деганлари ёдга тушади. Жисмоний кўзларингиз очиқ, аммо қалб кўзларингиз юмилгандир, дунё ҳақиқатини англашга уринасиз, аммо дунё ҳақиқатини кўра олишга дил кўзингиз юмуқлиги имкон бермайди, азалий ҳақиқатни – Аллоҳ таолонинг ҳақиқатини, ўлимни ва ундан кейиннинг ҳақиқатини, дунёнинг интиҳоси ва ибтидосини, қазои қадарни, ҳисоб кунини англасангизгина бу дунёнинг ҳақиқати аёнлашади. Бу дунёнинг қадри қанчалик экани у дунё билан ўлчанади ва унинг нархи арзон, ўзи ўткинчилиги маълум бўлади. Шунинг учун Бобораҳим Машраб: «Дунёнинг кетига шаппатлаб ўтдим», – дейди. Машраб Достоевский айтган, Ҳақнинг «ҳақиқатини истайдиган», шу туфайли «даҳшатли даражада кучли» бўлиб кетган инсон эди, шунинг учун у дорга тортилди.\nОила – меҳр ва умид булоғи\nОилавий ҳаётига сўнгги нуқтани қўйиб, яъни ажрашиш учун судга мурожаат қилаётган инсон бу билан нафақат ўзининг, балки айро йўллар бошида мунғайиб турган фарзандининг ҳам келажагига раҳна солаётганини, шу аснода жамиятда яна бир кемтик тақдирни вужудга келтираётганини тушунармикин? Агар улар бунинг ўнгланмас хато эканини англаганида, умид билан барпо этилган оила барбод бўлмас, дунёни энди идрок этаётган мурғак гўдаклар етим бўлиб қолмас эди.\nЁшларни қўя турайлик, баъзан бири ўғил уйлантирган, бири қиз узатган ота-оналар ҳам ажримга сабаб бўлмоқда.\nИжтимоий тармоқлардан сақланинг!\nАвваллари одамлар уйқуга кетишидан олдин бир муддат бугунги куни қандай ўтгани, эртаси қандай бўлиши ҳақида ўйлар, бироз бўлса-да эзгу ғоялар ҳақида фикр юритар эди. Ҳозир-чи? Бугунги кунда кўпчилигимиз ярим тун бўлишига қарамай интернетдан бошимизни базўр кўтарамиз. Бармоқларимиз смартфон сенсорини ёки «сичқонча»ни силаганча кўзимиз илинади.\nҲа айтганча, қадрдон муштарий, омонмисиз?! Уйқу олдидан «telegram»даги профилингизга келган хатларни текшираяпсизми? Нонушта қилаётиб «facebook»даги профилингиздан хабар олиш ёдингиздан кўтарилмадими? Бугун тушлигингиз ёки мушугингиз суратини «instagram»га жойладингизми?\nВорислик ҳуқуқи хориж тажрибаси ва қиёсий ҳуқуқий таҳлил\nВасият бўйича ворислик дунёнинг барча мамлакатлари фуқаролик ҳуқуқида муҳим ўрин тутади. Чунки у мулк эгасига ўз мулкига эгалик қилиш ҳуқуқининг кимга ўтишини белгилаб қўйиш имконини беради. Васиятноманинг тузилиши васият қилувчининг вафотидан кейин ворислик муносабатларини юзага келтиради.\nФуқароларнинг мулк ҳуқуқи хусусий ҳуқуқнинг асоси ҳисобланади ва фуқаролик ҳуқуқининг институтларидан бири бўлган мерос(ворислик) ҳуқуқи билан чамбарчас боғлиқдир.\nМуаллифлик ҳуқуқида шартномавий-ҳуқуқий муносабатлар\nМуаллифлик ҳуқуқи муҳофазасини таъминлаш бугунги кунда дунёнинг кўплаб мамлакатлари учун долзарб аҳамиятга эга масалалардан биридир. Айниқса, телекоммуникация тармоқлари ижтимоий ҳаётнинг барча жабҳаларига кенг кириб бораётган шароитда бу масаланинг аҳамияти янада ошади. Ҳозирги кунда кўп мамлакатларда муаллифлик ҳуқуқи муҳофазасини таъминлашга катта эътибор қаратилмоқда.\nМерос мулки уни ишончли бошқариш учун шартнома тузиш керакми?\nФуқаролар ва юридик шахсларнинг мулкий ҳуқуқларини амалга ошириш ва таъминлаш жамиятнинг барқарор ривожланиши ва давлатнинг иқтисодий юксалишида алоҳида ўрин тутади. Шу сабабли қонунчиликда мол-мулкни сақлаш ва мулкдорнинг ҳуқуқларини кафолатлашга алоҳида эътибор қаратилади. Ўзбекистон Республикасининг 2012 йил 24 сентябрдаги «Хусусий мулкни ҳимоя қилиш ва мулкдор ҳуқуқларининг кафолатлари тўғрисида»ги қонунида мулкдор ҳуқуқларининг кафотлатлари билан бирга уни ҳимоя қилишнинг махсус усуллари ҳам белгилангани бунга яққол мисол бўлади.\nМаъмурий суд амалиёти унда мутаносиблик принципини татбиқ этиш масалалари\n2018 йил 8 январда қабул қилинган Ўзбекистон Республикасининг «Маъмурий тартиб-таомиллар тўғрисида»ги қонуни ўз мазмун-моҳияти, асосий принциплари ва бошқа қоидаларига кўра давлат органларининг манфаатдор шахслар билан муносабатлари механизмини шакллантириб бергани билан аҳамиятлидир. Шу боис кўпчилик ривожланган давлатларда муваффақиятли ишлаётган ва мамлакатимиз маъмурий ҳуқуқида энди шаклланаётган янги институт – маъмурий тартиб-таомиллар институтини назарий жиҳатдан тадқиқ этиш зарур.\nPrevious articleГиёҳвандлик оқибатлари\nNext articleЎзбекистон ва Беларусь ўзаро муносабатларнинг янги, янада самарали босқичига қадам қўймоқда


Валютавий своплар бўйича базавий курс эркин белгиланади | NORMA.UZ\nМарказий банк Бошқарувининг қарори (рўйхат рақами 1839-2, 4.06.2018 й) билан Ўзбекистон Республикаси банклари томонидан валютавий своп операцияларини амалга ошириш тартиби тўғрисидаги низомга тузатишлар киритилди.\nМаълумот учун: валютавий своп операцияси - битимда белгиланган муддат ва валюта курси бўйича ҳисоблашиш (қайта алмашув) шарти асосида валюталарни бир вақтда сотиб олиш ва сотиш (алмашув) бўйича икки томонлама битимдир. Валютавий своп операцияси икки қисмдан иборат бўлиб, биринчи қисмини амалга оширишда валюталарнинг дастлабки алмашинуви (спот битим), иккинчи қисмини бажаришда эса, қайта алмашинуви (форвард битими) ва своп шартномасининг ёпилиши содир бўлади.\nБиринчидан, валюталарнинг базавий курсини белгилаш тартибига ўзгартириш киритилди. Энди сўм ва чет эл валютаси ёки икки чет эл валютаси ўртасидаги своп битимини тузишда своп битимининг базавий курси (спот-курс) томонларнинг ихтиёрига кўра эркин белгиланади.\nИлгари спот-курс Марказий банк томонидан ўрнатилган ва своп битими тузилган пайтда амал қилган валюталар курсига тенг бўлган (ёки кросс-курс асосида ҳисобланган – чет эл валюталари ўртасидаги битимда).\nИккинчидан, илгари хўжалик юритувчи субъектлар фақат жорий халқаро операцияларни амалга ошириш билан боғлиқ бўлган ҳолларда банк билан валютавий своп битимини тузишлари мумкин эди. Энди бу шарт бекор қилинди. Яъни юридик шахсларга ўз фаолиятлари жараёнида банкнинг тегишли хизматини ҳеч қандай чекловларсиз олиш ҳуқуқи берилди. Бироқ, ушбу операция бўйича харид қилинган чет эл валютаси фақатгина жорий халқаро операциялар бўйича амалга оширилаётган тўловлар учун сарфланиши мумкинлиги айтиб ўтилган.\nУчинчидан, чет эл валюталари сифатида валютавий свопни амалга ошириш учун банклар уларнинг хоҳишига кўра исталган чет эл валюталаридан фойдаланишлари мумкин. Илгари аниқ рўйхат белгиланган эди: АҚШ доллари, евро, Англия фунт стерлинги, Швейцария франки ва Япония иенаси (яъни эркин алмаштириладиган валюта – таҳр.).\nҲужжат Қонун ҳужжатлари маълумотлари миллий базасида эълон қилинган ва 7.06.2018 йилдан кучга кирди.


МБ банк соҳасини микротартибга солишдан воз кечади | NORMA.UZ\nМБ томонидан банклар фаолияти устидан таваккалчиликка асосланган назорат олиб бориш тизимига босқичма-босқич ўтилади ва банклар фаолияти самарадорлигини ошириш мақсадида банклар фаолиятини микротартибга солишдан босқичма-босқич воз кечилади.\nАйрим банк операцияларини, масалан, кредит, касса ва омонат бўйича операцияларни амалга ошириш тартиблари оптималлаштирилиши ва пруденциал нормативларни ҳисоб-китоб қилиш тартиби қайта кўриб чиқилиши орқали бунга эришилади. Хусусан, таваккалчиликларни бошқаришга доир алоҳида талаблар ўрнатилган ҳолда кредитлаш жараёнини тартибга солиш бекор қилинади. Айрим пруденциал талаблар халқаро нормалар ва Базель-3 тавсияларига мувофиқлаштирилди (Банкни назорат қилиш бўйича Базель қўмитаси томонидан ишлаб чиқилган банк фаолиятини тартибга солиш услубияти, таҳр. изоҳи).\nБанкларда замонавий банк IT-технологияларини ривожлантиришни инвестициялашга рағбат пайдо бўлди, бу эса бизнес жараёнларни автоматлаштириш ва банк хизматлари турларини кўпайтиришга имкон беради. Шунингдек таваккалчиликнинг олдини олиш тизимини йўлга қўйган банклар учун депозит операцияларини амалга оширишнинг соддалаштирилган тартиби жорий этилмоқда.\nБир ходим – банк хизматларини кўрсатиш бўйича универсал оператори томонидан мижозларга барча турдаги базавий банк хизматларини кўрсатиш мақсадида фронт-офис ходимларининг функционал вазифалари кенгайтирилди. Бу эса банкларга хизматлар кўрсатиш вақтини қисқартиришга, ортиқча қоғозбозликнинг олдини олишга ва хизматлар оммабоплигини оширишга имкон яратади.\nБошқа томондан банклар томонидан таваккалчиликларни бошқариш тизимини кучайтириш, шу жумладан операцион таваккалчиликларни тизимли мониторинг қилиб бориш назарда тутилади ва бу таваккалчиликларни бошқаришда банкларнинг масъулиятини оширишни тақозо этади. Марказий банк микротартибга солишдан воз кечиб, банк хизматлари истеъмолчилари ҳуқуқлари ва қонуний манфаатларини ҳимоя қилиш мақсадида банклар ва мижозлар ўртасидаги муносабатларни тартибга солувчи қонун ҳужжатларини такомиллаштиришга эътибор қаратади.


Депутатлар йўл ҳаракати соҳасидаги айрим жарималарни 2 баравар камайтиришмоқчи - UzNews.uz\n8 октября, 09:16 183 0\nДепутатлар йўл ҳаракати соҳасидаги айрим жарималарни 2 баравар камайтиришмоқчи\nҲайдовчиларга суғурта полиси, паспорт тизими қоидаларини бузиш арзонга тушиши мумкин. Қонун лойиҳаси маъқулланди.\nҚонунчилик палатасидаги “Миллий тикланиш” ДП фракциясининг навбатдаги йиғилишида депутатлар “Маъмурий жавобгарлик тўғрисида”ги кодексга ўзгартиш ва қўшимчалар киритиш тўғрисида”ги қонун лойиҳасини муҳокама қилишди.\nҲайдовчиларга қўшимча енгилликлар бериш мақсадида янги қонун лойиҳасида бир неча жарималар микдорини камайтириш назарда тутилган.\nМасалан, муддати ўтган суғурта полиси ёки унда қайд этилмаган шахснинг автотранспортни бошқарганлиги, суғурта полисига эга бўлмаганлик, паспорт тизими қоидаларини бузганлик учун жарималар миқдори икки бараварга (122,5 минг сўм) камайтирилмоқда.\nШу билан бирга, транспорт воситасини бошқаришда зарур бўлган ҳужжатлар ҳайдовчи ёнида бўлмаса, унинг шахсини тасдиқловчи бошқа ҳужжати асосида транспорт воситаларини бошқариш ҳуқуқи бериладиган бўляпти. Бунда ушбу ҳужжатларнинг мавжудлиги йўл назорати ходими томонидан электрон тизим орқали текширилиши белгиланмоқда.\nФракция аъзолари ушбу қонун лойиҳасини иккинчи ўқишда маъқуллади.\nАввалроқ, депутатлар тезлик учун белгиланган жарима миқдорини камайтиришни таклиф қилишганди.\n15 октября, 14:33 682 0\n17 октября, 11:01 613 0\n16 октября, 08:46 373 0\n15 Сентября, Среда 1887 0\n15 Сентября, Среда 1347 0\n15 Сентября, Среда 1433 0\n10 Сентября, Пятница 8361 0\n17 Августа, Вторник 7266 0\n16 Августа, Понедельник 5193 0\n26 Августа, Четверг 2014 3\n31 Августа, Вторник 1481 3\n27 Августа, Пятница 2702 2


Президент Каримов Ўзбекистондаги ишсизлик муаммосини тан олди - BBC Uzbek - O'zbekiston\nСўнгги янгиланиш 22 январ 2013 - 11:43 GMT\nЖаноб Каримовнинг эътирофи унинг ўзи келтирган расмий рақамларга зиддир\nВазирлар Маҳкамасининг йил якунларига доир йиғинида гапирган Президент Каримов иқтисодий ўсишга доир кўплаб рақамларни келтириш билан бирга, жойларда ёшларнинг иш тополмай, сарсон бўлаётганликлари ва меҳнат муҳожирлигини эътироф этган.\n18 январ куни ўтган ҳукумат йиғинида жаноб Каримов ўтган йилларда мамлакат таълим тизимини ислоҳ қилишга катта эътибор қаратилгани, аммо коллежларни битираётган ёшларнинг ишсиз қолиб кетаётганига жиддий аҳамият берилмаганини айтган.\nПрезидент давлат идоралари ҳамда маҳаллий ҳокимиятларни ёшларни иш билан таъминлаш масаласида ёлғон ҳисоботлар беришда айблаган.\n"Бу масалада қуруқ расмиятчилик ва ҳисоботлар берилган. Ҳокимлар буни яхши билади. Вазирлик ҳам буни назорат қилмаган", деб айтган жаноб Каримов Ўзбекистон телевидениесининг 1-канали орқали намойиш этилган ҳукумат мажлисида.\nУнга кўра, коллеж битирувчилари "ўз ҳолига ташлаб қўйилган".\n"Агар бизнинг одамларимиз Россияда фақат фаррошлик қилаётган бўлса, бу халқимиз учун шармандали бир ҳол"\n"Уч йил ўқиб, мутахассис бўлган коллеж битирувчиси қаердан иш топади?" дея хитоб қилган Президент ҳукумат мулозимлари ва вилоят ҳокимларига.\n"Мен болаларимизнинг иш қидириб сарсон бўлишини тасаввур ҳам қилолмайман",- деган жаноб Каримов.\nУ маҳаллий иш берувчиларни ёшларга иш ўринлари яратиш, уларни тайёргарликдан ўтказиш ва яхши маош ҳамда уй-жой билан таъминлашга чақирган.\nПрезидентга кўра, шундагина мамлакатда ижтимоий адолатни таъминлаш мумкин.\n"Биз адолат ва демократик давлат ҳақида баландпарвоз сўзларни ишлатамиз. Аммо шу ҳаётда адолатни ўрнатмас эканмиз, бу сўзлар бир тийинга ҳам арзимайди", -деган Ислом Каримов.\nАйни йиғинда у мамлакат бош прокурорига ишсизлик борасида нотўғри ҳисобот бераётган раҳбарларни жазолашни буюрган, аммо бундай ҳисобот берган биронта мулозим номини тилган олмаган.\nМеҳнат муҳожирининг ўлими\nХабарларга кўра, Президент Каримов ҳукумат йиғинида ўтган ҳафта Москвада ўлдирилган ўзбекистонлик меҳнат муҳожирининг тақдирига ҳам тўхталган.\nЎзбек фуқароси экани хабар қилинган фаррошнинг жасади 13 январ куни ярим тунда Москва марказидаги уйлардан бирининг ҳовлисида топилган.\nРоссия полициясининг билдиришича, марҳумнинг кўкрак қисмида пичоқ яралари аниқланган.\nПолиция исми-шарифи келтирилмаган Ўзбекистон фуқаросининг ирқчилик ҳужуми қурбони бўлиши мумкинлигини айтган.\nУзметроном нашрининг иқтибос келтиришича, Президент Каримов ўзбекистонлик фаррошнинг ўлими ҳақида Россия телеканали орқали хабар топган.\n"Нима учун у Россияга борган?. Нима, бу одам ўз уйида Москвадаги фаррош топган пулни тополмайдими?", дея савол қўйган жаноб Каримов.\nУзметроном шунингдек, Президентнинг "агар бизнинг одамларимиз фақат фаррошлик қилаётган бўлса, бу халқимиз учун шармандали бир ҳол", деган сўзларини ҳам келтирган.\nЖаноб Каримовнинг ёшлар орасида ишсизлик ва меҳнат муҳожирлари ҳақида айтган сўзлари иқтисодий ўсишга доир у келтирган рақамларга зиддир.\nПрезидент ўтган йили Ўзбекистон иқтисоди 8.2 фоизга ўсгани, аҳолининг турмуш фаровонлиги янада яхшиланганини айтган.\nЖаноб Каримовга кўра, мамлакат ялпи ички маҳсулотининг қарийб 60 фоизи ижтимоий соҳаларга йўналтирилган.\nТаҳлилчилар Ўзбекистон иқтисодининг ёпиқлиги ва расмий рақамлар ҳақиқий аҳволни акс эттирмаслигини айтишади.\nЖумладан, мамлакатда ишсизларнинг ҳақиқий сони қанча экани борасида аниқ рақамлар йўқ.\nМустақил иқтисодчиларнинг ҳисоб-китобларига кўра, асосан Россияда меҳнат қилаётган ўзбекистонлик муҳожирлар юбораётган маблағлар мамлакат ялпи ички маҳсулотининг 15 фоизини ташкил этади.\nУларга кўра, айнан шу маблағлар сўнгги йилларда ўзбек сўмини бутунлай барбод бўлишдан асраб қолган.\nМосквалик болани жароҳатлаган ўзбек муҳожири тергови якунланди\nҚозоғистондаги ўзбеклар: муҳожирликнинг аччиқ нони


Истеъмолчи билиши шарт! – nuqtai nazar\nBo'lim: Истеъмолчи билиши шарт!\nХорижга чиқиш паспортини эндиликда Давлат хизматлари марказларида ҳам олиш мумкин\nФуқароларга хорижга чиқиш паспортини бериш Давлат хизматлари марказларида ҳам йўлга қўйилди. Паспорт олиш учун тўлов миқдори 324 минг сўмдан 270 минг сўмга туширилди.\nЎзбекистон 2022 йилда саёҳат қилиш учун энг яхши мамлакат — The Independent\nБританиянинг машҳур The Independent нашри саёҳат қилиш учун энг оммабоп 10 та мамлакат рўйхатини эълон қилди.\nHUMO ва UZCARD терминаллари бирлаштирилди\nТерминал ҳар иккала турдаги карталарни қабул қилишни бошлаши учун уни янгилаш керак.\nЎзбекистонда қонуний лицензияси йўқ олий таълим муассасалари номи очиқланди\nТаълим инспекцияси мамлакатда қонуний лицензияси бор нодавлат ОТМлар рўйхатини эълон қилиб, фуқароларни сохта ОТМларга алданиб қолмасликка чақирди.\n“Ўзбекистон темир йўллари” чипталарга чегирмалар эълон қилмоқда\nЯнги йил байрами муносабати билан талабалар, пенсионерлар, ногиронлар ва яна бир нечта аҳоли вакилларига темир йўл чипталарига чегирмалар берилади.


Fevral 2019 – Ўзбекистон касаба уюшмалари Федерациясининг Самарқанд вилояти кенгаши\nMonth: Fevral 2019\nСОҒЛОМ ТУРМУШ ТАРЗИ УЧУН\nСамарқанд шаҳар истеъмол товарлари, савдо ва хизмат кўрсатиш ходимлари касаба уюшмаси шаҳар кенгаши, Ўзбекистон касаба уюшмалари Федерацияси ҳузиридаги жисмоний тарбия ва спорт бошқармаси унитар корхонасининг Самарқанд вилояти бўйича масъул ташкилотчиси ташаббуси билан Самарқанд чой қадоқлаш фабрикасида “Соғлом турмуш, соғлом меҳнат муҳити – соғлом ҳаёт гарови” мавзуида тадбир ташкил этилди. Корхона ишчи ходимларига физъкултура ва спорт орқали саломатликни мустаҳкамлашга асоси эканлиги хусусида тушунча берилди. Шундан сўнг, корхонада мутахассислар кўмагида гимнастика машғулотлари…\nСамарқанд вилоят олийгоҳларида таҳсил олаётган ташаббускор, жамоатчи – фаол ёшлар касаба уюшмалари томонидан рағбатлантирилди. Сумбула Рахимова Самарқанд давлат унверситети педагогика факультети 2 босқич талабаси. У нафақат ўқишдаги муваффақияти балки касаба уюшма ёшлари орасида фаоллиги билан ажралиб туради. Олийгоҳ тавсиясига мувофиқ Сумбулага касаба уюшмалари стипендияси тайинланди. Жамоат ташкилотига аъзо бўлиш шараф. Меҳнаткашлар ҳақ ҳуқуқларини таъминлаш борасида касаба уюшмалари тизимли ишлар олиб бораётир, – дейди С.Рахимова. – Ана шу эзгу ишга ҳиссам…\nЖорий йилнинг 1 апрелига қадар корхона, ташкилот ва муассасаларда ўтказиладиган жамоа шартномаларини тузиш ва бажарилишини муҳокама қилиш кампаниясида фаол иштирок этайлик!\nГиёҳвандликка қарши кураш-ёшлар камолоти учун пойдевор.\nЎзбекистон Транспорт, йўл ва капитал қурилиш, қурилиш индустрияси ходимлари касаба уюшмаси тизимидаги Самарқанд вилоят Пайариқ туманидаги Челак Транспорт касб-ҳунар коллежида “Наркотик моддалар зарари, унинг аянчли оқибатлари” ҳамда Ёшлар орасида гиёҳвандликка қарши курашиш” мавзусида Давра суҳбати ташкил этилди. 250 нафардан ортиқ иштирокчи, яъни уюшмаган ёшлар, коллеж педагог ходимллари ва талабалари, маҳалла фуқаролари йиғини раислари, ҳудуд имом хатиблари, вилоят ҳокимлиги касб-ҳунар таълими бошқармаси, вилоят ва тумани наркология бошқармаси ходимлари, туман ҳокимлиги ёшлар…


Бола пулини тўғирлаб бериш эвазига... — Sof.uz\nБола пулини тўғирлаб бериш эвазига...\n5.03 17:47 452 Жамият\nСурхондарё вилояти ИИБ Ахборот хизматининг хабар беришича, Шўрчи туманидаги “Жарқишлоқ” маҳалласида яшовчи Озода (исмлар ўзгартирилган) фарзанди учун икки ёшгача бола парвариши учун нафақа пулини олиш мақсадида, туман пенсия жамғармаси бўлими собиқ бош ҳуқуқшунос маслаҳатчиси Наргизага мурожаат қилади.\nНасиба эса тайёр хўрак топилганидан фойдаланмоқчи бўлади. У нафақа пулини тайинлаб беришни ваъда қилади, албатта, фақат таъма эвазига.\nОзода унинг гапларини эри Одилжонга айтади. Одилжон эса бу ҳақида ҳуқуқ тартибот идораларига мурожаат қилади.\nДепартаментнинг туман бўлими, туман прокуратураси ва туман ИИБ ходимлари томонидан туманнинг “Кўклам” МФЙ ҳудудида жойлашган Шўрчи тумани пенсия жамғармасида ўтказилган тезкор тадбирда маслаҳатчи Наргиза 450 минг сўм пулни олган вақтида ашёвий далил билан ушланди.\nНафс инсонни не кўйларга солмайди. Бугун муҳтожларга кўмаклашиш ўрнига ундан таъма кутадиганлар ҳам афсуски, ҳамон бор орамизда. Аммо, қилмиш - қидирмишдир. Киши қилган хатоси учун жавоб бермай қолмайди. Наргиза ҳам энди қонун олдида жавоб беришига тўғри келади. Ҳозирда унга нисбатан жиноий иш қўзғатилган бўлиб, дастлабки тергов ҳаракатлари олиб борилмоқда.


15 апрель куни автомашинасини мажбурий суғурта қилишни унутгани учун ички ишлар ходимлари томонидан тўхтатилган халқ депутатлари Наманган шаҳар кенгаши депутати профилактика инспекторининг телефонини синдирган, уни тинчлантирмоқчи бўлган бошқа ходимнинг погони ва хизмат кўкрак нишонини юлиб олган. Ҳолат юзасидан жиноят иши қўзғатилган.\nБу ҳақда Ички ишлар вазирлиги ахборот хизмати хабар бермоқда.\nХабарда қайд этилишича, 2020 йил 15 апрель куни соат 21:45 ларда Халқ депутатлари Наманган шахар кенгаши депутати Т.М. ўзига тегишли бўлган Матиз русумли автомашинасида шериги билан биргаликда Янгиқўрғондан келаётиб “Қизилкўприк” постидан Наманган шаҳри ҳудудига кирмоқчи бўлган пайтда ИИБ ходими томонидан тўхтатилган. Ҳужжатларни кўздан кечириш вақтида автомашина мажбурий суғурта қилинган сана кўрсатилган муддатдан ўтиб кетгани аниқланган.\n“Ҳайдовчи машинасини мажбурий суғурта қилишни унутган ҳолатларда автомобиль жарима майдонига олиб борилади. Бироқ депутат гувоҳномасини пеш қилиб, бу унга автомашинани суғурта қилмасдан бошқариш ҳуқуқини беришини айтган.\n2004 йилда қабул қилинган Халқ депутатлари вилоят, туман ва шаҳар кенгаши депутатининг мақоми тўғрисидаги Ўзбекистон Республикасининг қонунида Депутат ўз фаолиятини Ўзбекистон Республикасининг Конституцияси, «Маҳаллий давлат ҳокимияти тўғрисида»ги Ўзбекистон Республикаси Қонуни, ушбу Қонун ва бошқа қонунларга мувофиқ амалга оширади, деб белгилаб қўйилган. Мазкур қонунда депутат ваколатлари ҳам кўрсатиб ўтилган, бироқ транспорт воситасини ҳужжатсиз бошқариш ҳуқуқи бу ваколатлар қаторига киритилмаган.\nДепутат вилоят ИИБ катта инспектори, майор Илҳомжон Абдураҳмоновнинг қонуний талабларини бажармасдан автомашинадан тушиб унинг қўлига уриб юбориши натижасида профилактика инспекторининг қўлида бўлган телефон аппарати ерга тушиб кетиб шикастланган. Вилоят ИИБ ЙҲХБ инспектори, сафдор Ҳусанбой Зиёвиддинов ҳуқуқбузарни тинчлантирмоқчи бўлганида у ходимнинг погони ва хизмат кўкрак нишонини юлиб олиб, бошқа томонга улоқтириб юборган”, дейди ИИВ ахборот хизмати вакили Сайфиддин Тўрахўжаев.\nМаълум қилинишича, ушбу ҳолат бўйича 2020 йил 16 апрель куни Наманган шаҳар прокуратураси томонидан Жиноят кодексининг 219-моддаси 2-қисми билан жиноят иши қўзғатилган. Айни пайтда тергов ҳаракатлари олиб борилмоқда.\nНаманганда Давлатобод тумани тикланади. Туман инновацион ситига айлантирилиши айтилди


Хитой АҚШ ва КХДР етакчиларини учрашишга чақирди - Халқ сўзи\n11:34 26 Май 2018 Дунё\nБу ҳақда ўтказилган брифингга асосланиб Kyodo ахборот агентлиги хабар берди.\n“Биз икки томон ҳам мулоқот ва маслаҳатлашув воситасида денуклеризацияга кўмаклашиш учун бир йўналишда ҳаракат қилишига умид билдирамиз. Биз (АҚШ ва Шимолий Корея ўртасидаги) тўғридан-тўғри муҳокамаларни қўллаб-қувватлашда давом этамиз”, - деди брифингда ХХР ТИВ вакили Лу Кан.\nЎз навбатида, Лу Кан Хитой Корея ярим оролида ижобий ва конструктив роль ўйнашига урғу берган.\nМанба Чин ўлкасининг “Global Times” нуфузли газетаси Трамнинг саммитни бекор қилиш бўйича қарори ярим оролда тинчлик бўйича музокараларга кучли зарба берганини таъкидлаган.\n“АҚШ ва Шимолий Корея қарама-қаршиликлар кескинлашувидан қочиши ўта муҳим. Ҳатто улар кўзланган натижаларга эришиш ҳолатида бўлмаса ҳам, жуда бўлмаганда энг ёмон вазиятнинг олдини олиш учун тинимсиз ҳаракат қилиши зарур”, деб ёзади нашр.\nЭслатиб ўтамиз, аввалига Дональд Трамп КХДР етакчиси билан шу йил 12 июнь куни Сингапурда ташкил этилиши режалаштирилган учрашувни бекор қилган бўлса-да, кеча мазкур саммит ўтказилиши мумкинлиги ва бу борада самарали музокаралар олиб борилаётганини яна бир бор таъкидлади.


Директор ўлдирилса, ўқитувчилар калтакланса, муаллималар изза қилинса... Мактабларда тарбия қандай аҳволга келиб қолди?! - Халқ сўзи\n16:59 23 Ноябрь 2018 Жамият\n...Самарқанд вилояти Ургут тумани Бешёғоч қишлоғида 30 октябрь куни соат 22:30 атрофида шу қишлоқда яшовчи 1993 йилда туғилган М.М ва 1998 йилда туғилган Ш.М. 15-умумтаълим мактаби директори Анвар Юнусовга оғир тан жароҳати етказган. Ҳодиса оқибатида 1986 йилда туғилган Анвар Юнусов воқеа жойида ҳаётдан кўз юмган...\n...Шу йилнинг 27 октябрида пойтахтимизнинг Учтепа туманидаги 236-мактабда нохуш воқеа рўй берди. Мактабнинг 11-“А” синфида таҳсил олаётган бир гуруҳ ўқувчилар тарих фани ўқитувчисини дўппослаган. Оқибатда ўқитувчи енгил тан жароҳати олишига сабаб бўлди.\n...Тошкент шаҳри Яккасарой туманидаги 60-умумтаълим мактаби физика фани ўқитувчиси Д.Р. ўқувчи қизлардан бирига пўписа қилган-у, балога қолган. 10-синф ўқувчиси М.А. гўё синфдошининг ёнини олиб, муаллимни калтаклаган.\nХалқ таълими вазирлиги масъул ходимлари ушбу воқеа ҳақиқатан содир бўлгани, тез фурсатда муаммо ижобий ҳал этилганини баён қилишган...\nХалқимизда “Устоз отангдек улуғ” деган мақол бор. Бу дегани – отангни қандай кўрсанг, уни қанча эъзозлаб, бошингга кўтарсанг, устозни ҳам шунчалик ардоқлашинг лозим. Қадимда ўз фарзандини устоз қўлига топширган отанинг ”Эти сизники, суяги бизники” деган илтифотли сўзлари моҳиятида ҳам боланинг чуқур илм олишидан кўра, устозга бўлган юксак ишонч, чексиз ҳурмат ва эҳтиром устун бўлган.\n...Коллеж ўқувчиси Владилав Росляков уюштирган портлаш ва отишма оқибатида 16 нафар талаба, 5 нафар коллеж ходими ҳалок бўлган, 50 дан ортиқ киши жароҳатланган. Унинг қўлидаги қурол Туркияда ишлаб чиқарилган Khan Arms A-Tac Tactical pump автомати эканлиги маълум бўлган. Интернет фойдаланувчилари Росляковнинг ташқи кўриниши Колорадодаги “Колумбайн” мактабида оммавий қотиллик содир этган салбий қаҳрамонга жуда ўхшаб кетишига эътибор қаратишган.


Сервер Жепаров: «Миллий терма жамоанинг омадсизлигини унута олмаяпман» / CHAMPIONAT.asia\n16:46"Эвертон" - "Арсенал". Асосий таркиблар эълон қилинди 0 16:10Райола: "Лукакунинг онаси футбол ўйинларига ўғлининг паспорти билан борарди" 7 15:52Каха Каладзе энди шаҳар мэри 3 15:28Яна бошланди! Неймар ПСЖ машғулотида бош мураббий билан жанжаллашди 25 14:37"Чанчун Ятай" - "Жиангсу Саинти" ўйини якунланди. Исмиолов 45 дақиқа ўйнади (+ФОТО) 5 14:23Ўзбекистон U-19 - БАА U-19 учрашувлари “Бунёдкор” стадионида ўтказилади, чипта нархи 10000 сўм 22 14:21Мейвезер клубидаги Санжар Раҳмонов тонгда жанг қилди 3 14:19Райола: "Болаларим катта бўлиб қолди, менга пул керак" 13 13:49Зидан ўзини дунёнинг энг кучли мураббийи деб ҳисобламайди 11 13:39Бухородаги баҳсли пенальти, нопрофессионаллик... 113 13:24"Нефтчи" ПФК пахта теримида иштирок этди ФОТО 14 12:45«Барселона» — «Малага» учрашувига Мессининг қиёфадоши келди ФОТО 8 12:40Гилфи Сигурдссон: "Умид қиламанки Россияда ҳам мухлисларимизнинг овози эшитилади" 6 11:57«Арсенал» «Интер» билан бир футболчи учун курашади 3 11:35ОФК вакили Олмалиққа ташриф буюрди 3\nСервер Жепаров: «Миллий терма жамоанинг омадсизлигини унута олмаяпман»\n29 ноя 15:32\n2014 йилнинг 13 январь куни Швейцариянинг Цюрих шаҳрида ташкил этиладиган гала маросимда 2012/2013 йилги мавсум якунлари бўйича йилнинг энг яхшилари эълон қилинади.\nКўпчиликнинг диққат эътибори йилнинг энг яхши футболчиси ва мураббийи номинациясига қаратилиши шубҳасиз. Айни пайтда энг яхши футболчи бўлишга 23, энг яхши мураббий номига 10 нафар мутахассис даъвогар бўлиб турибди. Декабрь ойида ФИФА кўп овозга эга бўлган 5 нафар финал иштирокчиларини эълон қилади. Таъкидлаш лозим, 2009 йилдан буён «Олтин тўп»га «Барселона» хужумчиси Лионель Месси эгалик қилиб келмоқда. Бу йил эса анъананинг бузилиши кутиляпти. Вазиятга холис қарайдиган бўлсак, «Олтин тўп»га кўпроқ Криштиану Роналду ҳақлироқ кўриняпти. Айнан унинг голлари Португалия терма жамоасини ЖЧга олиб чиқди. Криштианунинг «Реал»даги ишлари ҳам чакки эмас. Анъанага кўра, бу йил ғолиблар миллий терма жамоалар мураббийлари ва сардорлари берган овозга кўра аниқланади. Ўзбекистонлик футбол ишқибозларини миллий терма жамоамиз сардорининг кимларга овоз бергани қизиқтирса керак. Хўш, Сервер Жепаров кимга овоз берди? Бу ҳақда у билан уюштирган эксклюзив интервьюни ўқиш асносида билиб олишингиз мумкин.\n- Сервер, суҳбатимиз аввалида «Олтин тўп» ва «Йилнинг энг яхши мураббийи» номинацияларида кимни ёқлаганингиз ҳақида маълумот берсангиз.\n- Бажонудил. Биринчи ўринга севимли футболчим - Лионель Мессини қўйдим. Иккинчи ўринга Криштиану Роналду, учинчи поғонага эса Златан Ибрагимовични муносиб кўрдим. Бу менинг шахсий танловим. Айримларга ёқмаслиги аниқ. Ҳар кимнинг ўз овози ва танлови бор.\n- Мураббийлар масаласида танловингиз қандай бўлди?\n- 1.Хосеп Гвардиола. 2.Юпп Хайнкес. 3.Юрген Клопп. Мана менинг танловим.\n- Ўз танловларингизни изоҳлаб бера оласизми? Нима учун Роналду эмас Месси, Хайнкес эмас, Гвардиола?\n- Менимча, Гвардиола мураббий бўлиш учун туғилгандек. Яратган унга мураббийликни юқтирган. Хайнкес «Бавария»нинг янги асрини бошлаб берди. Бу йил Пеп Мюнхен клуби билан рекордларни янгиламоқда. 23 ноябрь куни Дортмундда кечган ўта муҳим ўйинда «Бавария» ким аслида ким эканини амалда кўрсатиб қўйди. Ўйиннинг натижаси изоҳга ҳожат қолдирмайди. Бу ғалабаларда шубҳасиз Гвардиоланинг ҳиссаси катта. Клопп эса сўнгги икки йил ичида «Боруссия»ни нафақат Германияда, балки бутун дунёда ҳам рақобатбардош клубга айлантирди. Дортмундликлар намойиш этаётган ҳужумкор футбол жуда чиройли ва жозибали чиқмоқда. Бунда Юргеннинг меҳнати ётибди.\nФутболчилар бўйича танловимга келсак, Месси ярим йил давомида ўзининг тўпурарлик ва етакчилик қобилиятини намойиш қилди. Энг муҳими, нафақат ўзининг, балки қачонлардир бошқа футбол афсоналари ўрнатган рекордларни янгилашдан чарчамади. Роналду ҳам гол уришдан тўхтамаяпти. Мавсумни бир текис ўтказяпти. Лекин икки кучли футбол юлдузидан бирини танлаш керак. Мен бу вазиятда ўз овозимни Леога бердим. Ибрагимович ҳам голеадорлик маҳоратини намойиш этмоқда. Унинг ҳар бир голини турнинг энг чиройли голи сифатида баҳолаш мумкин. Лекин Златанни Месси ва Роналду билан бир қаторга қўйиб бўлмайди.\n- Бугун (суҳбат 27 ноябрь куни бўлган) жамоангиз Корея К-лигасидаги сўнгги тур ўйинини ўтказди. Сафарда «Чуннам Драгонс» клубини 1:0 ҳисобида мағлуб этдинглар. Эндиги режалар қандай?\n- Ҳа, мавсумни ғалаба билан якунладик. Аммо бундан жуда ҳам хурсанд эмасмиз. Ёдингизда бўлса, тўплар нисбатига кўра, биринчи босқичда кучли еттиликка кира олмагандик. Шундай бўлса-да, иккинчи босқич ўйинларини кўтаринки кайфиятда ўтказдик. Жамоадошим Ким Донг Субнинг ягона голи эвазига муҳим уч очкони қўлга киритдик. Биринчи бўлимда 4-1-4-1, танаффусдан сўнг 4-4-2 схемаси асосида ҳаракат қилдик. Бу эса ўз самарасини бериб, 80-дақиқада ғалаба тўпини йўлладик. Суб дарвозабондан қайтган тўпга такрорий зарба бериб, бизга ютуқ келтирди.\n- Клуб раҳбарияти ўйиндан сўнг футболчи ва мураббийлар билан гаплашдими?\n- Албатта. Бизга айтишларича, келаси мавсумдан клубнинг номи ўзгаради. Шу пайтгача «Сеонгнам Ильва Чунма» деб аталиб келинган клуб номи келаси йилдан FC Seongnam бўлиб ўзгаради.\n- Шартномангиз яна бир йил амалда бўладими?\n- Келишув 1+1 кўринишида имзоланганди. Ҳозирча шартномам муддати якунлангунига қадар жамоада қолмоқчиман. Чунки, ўйлаб кўриш учун тайинли таклифлар ҳали бўлмади. Кўрамиз, мавсум эндигина якунланди-ку.\n- Сервер, Гонконгга қарши кечган ўйиннинг сўнгги 10 дақиқаси мобайнида майдонда ҳаракат қилдингиз. Захирадан ўйинга қўшилишингиз мавсум давомида орттирилган чарчоқ ёки жароҳат билан боғлиқ эмасми?\n- Йўқ, ҳаммаси жойида. Ҳеч қандай жароҳат йўқ. Ўзимни ҳеч қачон бунчалик яхши ҳис қилмагандим. Сўнгги 10 дақиқа учун захирадан майдонга тушганимга ўзим ҳам жавоб топа олмаяпман. Бу мен учун катта жумбоқ.\n- Демак, ҳаммаси жойида бўлса, бу савол бош мураббийга тегишли экан-да?\n- Бўлиши мумкин. Балки, яна кимгадир ҳам.\n- Сўнгги ўйинларда мураббийлар штаби ёш футболчиларга урғу қаратяпти ва қайсидир маънода бу ўзгаришлар ўзини оқлаётгандек...\n- Йигитларнинг келажаги ёрқин. Вьетнам терма жамоаси билан бўлган ўйинда аъло даражада ҳаракат қилишди. Лекин Вьетнамнинг савияси унчалик баланд эмас. Гонконг эса Европага яқин футбол намойиш этаркан. Мазкур ўйинда ёш футболчиларга халқаро тажриба етишмади. Бу ҳолат кўзга ташланиб қолди. Миллий терма жамоада кўпроқ майдонга тушиб туришса, ҳаммаси яхши бўлади. Дарвоқе, Гонконгга қарши кечган ўйинда миллий терма жамоа либосидаги 99-учрашувни ўтказибман. Юзлик довонини забт этишимга битта ўйин қолди. Балки бу келаси йилнинг 5 март куни Тошкентда БААга қарши ўтказиладиган учрашув бўлар, кўрамиз.\n- Қачонга уйга қайтишни режалаштиряпсиз?\n- Келаси ҳафтага қайтсам керак. Эртадан чипта масаласи билан шуғулланаман. Ниҳоят, ҳордиқ чиқараман. Бу йил жуда оғир келди. Миллий терма жамоанинг омадсизлигини унута олмаяпман. Ҳеч қачон ЖЧдан бир қадам узоқда турмагандик. Минг афсус. Худди тушга ўхшайди.


13 июл 2020, Тошкент вақти: 07:49\nДалада пахта қолмагани боис мактаб ўқувчилари бир чаноқ пахтани теришга мажбурланмоқда\nҚашқадарё вилоятининг пахта тайёрлаш режаси расман бажарилган бўлса-да, 20 октябрдан бошлаб Нишон туманидаги аскар мактабларнинг 5-9 синф ўқувчилари оммавий равишда пахта теримига сафарбар этилди. Бу ҳақда Озодликка хабар берган мактаб директори ва ўқитувчиларга кўра, мактабларда дарслар тамоман тўхтатилган. Ётоғи билан пахта теримига чиқарилган ўқитувчилар эса ҳамон даладан қайтмаган.\nҚашқадарё вилоятининг Нишон тумани марказидаги мактаблардан бошқа ҳамма мактабларнинг юқори синф ўқувчилари пахта теримига сафарбар этилди.\nБу ҳақда Озодликка исми сир қолишини сўраган мактаб директорларидан бири хабар қилди. Унинг айтишича, вилоятдан тайинланган вакил ҳамма ўқитувчию директорларни зир қақшатяпти:\n“Мактабларни ёпиб, ўқувчиларни теримга сафарбар қилишнинг бошида Қашқадарё вилояти ҳокимининг Нишон туманидаги вакили, "Ўзагросуғурта" вилоят дирекцияси директори Омон Хушмуродов турибди. У мактабма-мактаб юриб ҳаммани пахтага ҳайдаяпти. Туман пахта кўрсаткичлари бўйича ортда қолмоқда. Шу боисдан вакил мактабларни ёптирди, маҳаллий фермерларни уриб, сўкиб бўлса ҳам пахта териб топширишга мажбур қилмоқда” дейди суҳбатдош.\nНишон тумани ҳокимлигининг исми сир қолишини сўраган мулозими, Озодлик билан суҳбатда, мактаб ўқувчиларининг пахта теримига чиқрилаётганини тасдиқлади:\n“Пахта сиёсати жуда қаттиқ бўляпти. Мактаб директорларига юқори синф ўқувчиларини пахтага чиқариш ҳақида оғзаки топшириқ берилгани рост. Вилоят ҳокими ҳар куни селектор йиғилишида бирорта ҳам ташкилот четда қолмасин деб фармойиш беряпти. Текширувчилар келиб кетганидан сўнг, ўқувчилар ҳам теримга жалб қилинди”, деди ҳокимлик мулозими.\nОзодлик пахта тераётган ўқитувчилардан бири билан боғланишга муваффақ бўлди. Исми сир қолишини сўраган ўқитувчига кўра, мактабларда фақат бошланғич синф ўқувчилари қолган:\n- Фақат тўртинчи синфгача дарс бўляпти. Қолган синфларнинг ўқувчию ўқитувчилари ҳаммаси далага сафарбар этилган. Ҳатто совуқ кунлари ҳам болаларни чиқаришди. Айрим ота-оналар болларимни чиқармайман деб жанжал қилишди, лекин уларга ялиниб-ёлвориб чиқаряпмиз. Бизнинг мактабга 4 тонна пахта териб берасизлар деган эди, беш тоннадан ҳам ошиб кетди, лекин жавоб беришмаяпти,- деди ўқитувчи.\nЎқитувчига кўра, мактабнинг юқори синф ўқувчилари ўтган ойларда ҳам теримга чиқарилган эди:\n- Халқаро меҳнат ташкилотининг вакиллари текширишга келади экан деб, ўқувчиларни зудлик билан ортга қайтаришган ва мактабларда дарслар тўлиқ ўтилган эди. Улар келиб кетганидан сўнг яна ҳамма ўқувчилар пахтага чиқарилди. Мен сизга айтсам, 35, 11-мактаблар, борингки Нишон марказидаги мактаблардан бошқа ҳаммасида ўқувчилар пахтага чиқарилган,- деди ўқитувчи.\nНишон туманининг Ғафур Ғулом номидаги 10-ўрта мактабнинг юқори синф ўқувчилари ҳам пахтага чиқарилган, деди тумандаги Озодлик манбаси:\n- Ёрдамчилар кетди, лекин мактабимизнинг юқори синф ўқувчилари пахта теряпти. Далада пахта қолмаган, чаноқларда қолган бир чигитли пахталарни териб юришибди. Кеча ўқитувчи ва ўқувчиларни далада эканлигини ўзим кўрдим,- деди манба.\nЎзбекистонда давлатга пахта хомашёси сотиш режаси бажарилгани эълон қилинганидан сўнг, аксарият ҳудудларда теримга сафарбар этилган бюджет муассасалари ишчи-хизматчилари, талабалар ва коллеж ўқувчилари даладан қайтган эди. Бироқ, Нишон туманида ҳашрчаилар кетгани боис терим суръати тушиб кета бошлагач, мактаб ўқувчилари ҳашарчилар ўрнини қоплаш учун теримга сафарбар этилган.\nПахта мавсуми бошида Ўзбекистон ҳукумати болалар меҳнатидан фойдаланишни таъқиқлашга кўрсатма берган, ҳатто бунга йўл қўйган амалдорларни жазолашни ваъда қилган эди. Бироқ, шунга қарамай Қашқадарё вилояти туманларида болаларни пахта теримига сафарбар қилиш, жажжи қуллар меҳнатидан фойдаланиш ҳолатлари кузатилмоқда.


Аи-80 бензини нархи давлат томонидан тартибга солиниши бекор қилинади\nАи-80 бензини нархи давлат томонидан тартибга...\n06.04.2020 16:59 0 2213\nНефть-газ тармоғининг молиявий барқарорлигини ошириш бўйича биринчи навбатдаги чора-тадбирлар тўғрисида Ўзбекистон Республикаси Президентининг қарори қабул қилинди. Бу ҳақда «Ўзбекнефтгаз» АЖ матбуот хизмати хабар бериб ўтди.\nҚарорга кўра 2020 йил 1 майдан бошлаб Аи-80 маркали бензин нархлари давлат томонидан тартибга солиниши бекор қилинади.\n«Аи-80 маркали автомобиль бензини ва дизель ёқилғиси (шу жумладан, ЭКО маркали дизель ёқилғиси) чакана нархларини давлат томонидан тартибга солиш бекор қилинади;\nнефтни қайта ишлаш заводлари томонидан Аи-80 маркали автомобиль бензини ва дизель ёқилғисини (шу жумладан, ЭКО маркали дизель ёқилғисини) сотиш фақат биржа савдолари орқали амалга оширилади», — дейилади қарорда.\nИқтисодиёт Кеча, 10:30


Гўдакда нима айб? - Darakchi\nГўдакда нима айб?\nЖИНОЯТ 20.07.2019, 20:42\nФуқаро А.С.В қизи Сайхунобод туманида яшовчи фуқаро А.М.Д. ўғли билан яқин ишқий муносабатда бўлиб келганлиги натижасида 13.06.2019 йилда А.Р исмли қиз фарзанди туғилган. 2019 йил 13 июль куни тахминан соат 15-30 ларда қизи А.Р.ни отаси М.А.Д.ўғлига олиб бориб, болани ўзи боқиб олишини айтиб ташлаб кетган. Орадан вақт ўтган фарзандини қайтариб олиш учун борганида А.М.Д.ўғли фарзандини йўқлиги айтганлиги сабабли туман ички ишлар бўлимига қизини топишда ёрдам беришни сўраб ариза билан мурожаат қилган.\nМазкур ариза бўйича ўтказилган тезкор-тергов ҳаракатлари натижасида фуқаро А.М.Д ўғли боласи борлигидан ота-онаси хабар топишидан қўрқиб, бир ойлик гўдак боласидан қутулиш мақсадида уни қўшни қишлоқдаги бирор бир фуқарони уйига ташлаб келиш учун маҳалласидаги зовур устидан ўтган газ трубасидан ўтаётганида гўдакни зовурга тушириб юборганлигини, кейин уни зовур ичидан сув аралаш балчиқдан олиб чиқиб, зовур четига ташлаб устини хас-хашаклар билан ёпиб уйига қайтиб кетганлиги билдирган.\nТекшириш жараёнида тайинланган судга оид тиббий экспертизанинг хулосасига кўра вояга етмаган А.Р.нинг ўлими нафас йўлларининг балчиқ сув аралашмалари билан беркилишидан ҳосил бўлган механик асфикция натижасида содир бўлганлиги қайд қилинган.\nМазкур ҳолат юзасидан А.М.Д.ўғлига нисбатан Сайхунобод туман прокурори томонидан 14.07.2019 йилда жиноят иши қўзғатилган ва у гумон қилинувчи тариқасида ушланган. Ҳозирда жиноят иши бўйича дастлабки тергов ҳаракатлари олиб борилмоқда.\nВилоят прокурорининг биринчи ўринбосари О.Б.Қўлдошев томонидан Сайхунобод тумани сектор раҳбарлари, ҳуқуқни муҳофаза қилувчи органлар, маҳалла фуқаролар йиғини раислари, фаоллар, Турон маҳалласи аҳолиси ва жамоатчилик иштирокида мазкур жиноятнинг келиб чиқишига имкон берган шарт-шароитлар муҳокама қилиниб, бундай жиноятларнинг олдини олиш борасида тегишли чора-тадбирлар белгилаб олинди.\nСирдарё вилоят прокуратураси жамоатчилик билан алоқалар ва ҳуқуқий ахборот тармоғи


Фергюсоннинг «МЮ»даги охирги ўйинида чайнаган сақичи аукционда ярим миллион долларга сотилди\n«Манчестер Юнайтед»нинг собиқ бош мураббийи Алекс Фергюсоннинг бу лавозимдаги сўнгги ўйинида чайнаган сақичи бўлаги аукцион савдоларига қўйилди, деб хабар бермоқда The Sun.\nМаълум қилинишича, сақич 390 минг фунт (450 минг евро)га сотилган. Ушбу маблағ «Манчестер Юнайтед» хайрия жамғармасига йўналтирилади.\nЭслатиб ўтамиз, Сэр Фергюсоннинг «МЮ» бош мураббийи сифатидаги охирги ўйини 2013 йил майида «Вест Бромвич»га қарши кечган ва унда 5:5 ҳисоби қайд этилганди. 77 ёшли мураббий 27 йил давомида «қизил иблислар»ни бошқарган.


3/10/2007 11:34:08 AM\nОнажон, бугун байрамми Узбекистонда?\nТуйгулар шунчалар гижимлаяптики, таним торлик килаяпти сигдиргани. Богдаги шафтолиларнинг куртаклари ёрилиб янги хаёт кузлари очилаётгандир, бодомлар аллакачон келинчакдай дунёнинг энг тоза гузаллигини куз-куз этаётгандир, арикларда лойка сувлар тулиб-тошиб, тупори болаликнинг завкини тогу тошлардан одамлар яшаётган жойларга олиб чопаётгандир. Борликни заминнинг таъриф этиб булмайдиган хиди тутгандир. Балки бугун, киш буйи совук уйда турган ортикча курпа - тушакларингизни авайлаб офтобга ёйгандирсиз. Мен бу сирли дунёдан узилиб колдим Онажон...\nБугун набираларингиз гуллар кутаришиб сизни кутлагани келишган. Биламан бугун уйимиз шодликка тулиб тошган. Акаларим, опам, янгаларим багрингизни тулдиришганини хам биламан. Бир четда, катта опамнинг ёнида очик колган жойга караб томогингизга тикилган туйгу мени хам кийнаяпти Онажон. Бугун мен танимайдиган юртдошларим Куриядан менга табрик йуллашди, бошим осмонга етди. Мен еса сизга кунгирок хам килолмадим, сафарда эдим, кунгирок килиб уланолмадим.\nХар сафар орзу - умидларимга тускинлик киласиз деб айблардим сизни, "Жонга олов куядиган киз булдинг" дердингиз. Ёшим уттизга якинлашди хамки хали-хали куйдириб келаяпман. Онажон, ака - укаларим ичида энг кунглингизга якин олганингиз хам, бир кун курмасангиз хаммани мени исмим билан чакириб колишингизни хам билардим. Акамнинг кизи мен тил чикарганда айтган ширин сузларни тилингиздан олиб айтиб юрганда, супа юзига утириб юм-юм йиглашингизни хам эшитдим. Мени кечиринг Онажон.\nКалдиргочларни согиндим, мен яшаётган шахарга хали бахор келмади. Балки эрта индин табиат уйгониб колар, аммо менинг кунглим мудрок, ширин энтикишлардан узок. Шунчаки укияпман.., шунчаки ишлаяпман.., шунчаки яшаяпман..!\nБайрамингиз муборак булсин Онажон!


Ироқ президенти Жалол Талабоний мамлакат халқига мурожаат қилиб, конституциянинг янги лойиҳасини қўллаб-қувватлашга чақирди.\n28 январ 2021, Тошкент вақти: 17:28\nБир ҳафталик тортишувлардан сўнг конституциянинг янги лойиҳаси бугун парламент муҳокамасига қўйилди. Жалол Талабоний бу ҳақда журналистларга интервю берар экан, лойиҳа 15 октаябр куни умумхалқ референдумига қўйилишга тайёрлигини айтди.\nБугун лойиҳани кўриб чиққан Ироқ парламенти унинг баҳсларга сабаб бўлаётган моддаларига айрим ўзгартишлар киритди. Бу ҳақда конституция ҳайъати раҳбари Ҳумам Ҳамудий бундай деди:\n“Менинг ва конституция ҳайъатининг бошқа аъзолари фикрича, янги конституция лойиҳаси жуда яхши бир шаклга келди. Ва унинг қабул қилиниш жараёни парламент аъзолари ва ҳамда Ироқ халқи учун ҳам жуда яхши тажриба бўлди”.\nАммо, Ироқ парламентидаги сунний гуруҳлари вакиллари сунний гуруҳи ҳали-ҳануз конституциянинг янги лойиҳасини қабул қилишга рози эмаслигини айтмоқда. Уларга кўра, суннийлар розилигисиз қабул қилишга қарор қилинган ҳужжат ноқонуний ҳужжат бўлмоқда.


Цитиокс П | Meducate.uz\nПрепаратнинг савдо номи: Цитиокс П\nТаъсир этувчи моддалар (ХПН): цитиколин/пирацетам\nфаол модда: цитиколин натрий – 500 мг, пирацетам ВР – 800 мг;\nёрдамчи моддалар: маккажўхори крахмали, сувсиз коллоид кремнийи диоксиди, натрий кроскармеллоза, повидон, тозаланган тальк, изопропил спирти, магний стеарати, натрия крахмал гликоляти, натрий лаурил сульфати, плёнка қобиғи: Super coat film, тозаланган тальк, титан диоксиди, изопропил спирти, дихлорметан, темир III оксиди.\nТаърифи: думалоқ шаклли, икки томонида рискали, оқ рангли плёнка қобиқ билан қопланган таблеткалар.\nФармакотерапевтик гуруҳи: бошқа психостимуляторлар ва ноотроп препаратлар\nАТХ коди: N06BX06.\nЦитиколин – организмда мавжуд бўлган ва хужайра мембраналари биосинтезида оралиқ маҳсулот фосфолипидлар сифатида фаолият кўрсатувчи органик молекуладир, ацетилхолин синтезини ошириб, холиннинг манбаи бўлиб ҳисобланади. Цитиколин шунингдек цитидиндифосфат-холин (CDP-холин) сифатида ҳам маълум. CDP-холин хужайра метаболизмида муҳим роль ўйновчи нуклеотидларнинг кимёвий гуруҳига мансуб.\nЦитиколиннинг фармакологик таъсири фосфолипид алмашинувидан ташқаридаги механизмларни ўз ичига олади. Цитиколиннинг метаболитлари – холин, метионин, бетаин ва цитидин – нуклеотид ҳосилалари бир қатор метаболик йўлларга киради.\nХолинергик нейронлар дегенерациясида (масалан Альцгеймер касаллигида) холинергик нервда ўтказишнинг биокимёвий механизмлари сусайиши маълум. Цитиколин ацетилхолин ўтмишдоши сифатида таъсир кўрсатиб, Альцгеймер касаллигида когнитив функцияни яхшилайди. Бош мия ацетилхолин синтези учун асосан холинни ишлатади, у холин синтези учун фосфадитилхолин сонини чеклаши мумкин.\nЦитиколин шунингдек инсульт ўтказган пациентларни даволашда ҳам текширилган. Бунда цитиколиннинг 3 хил таъсир механизмлари аниқланган: (1) фосфотидилхолин синтезини ошиши ҳисобига нейронлар мембранасини тикланиши; (2) ацетилхолин ишлаб чиқаришни потенциялаш йўли орқали шикастланган холинергик нейронларни тикланиши; (3) инсульт индукция қилган шикастланган соҳада эркин ёғ кислотасини тўпланишини камайиши.\nЦитиколин аутоканнибализмдан, яъни ацетилхолин синтези учун зарур бўлган холинни ҳосил бўлиши билан кечувчи фосфолипидлар мембраналари катаболизмга учраши (парчаланиши) дан ҳимоя қилади. Бу холин билан таъминлаш етарли бўлмаганида ва нейроўтказувчанликни тутиб туриш учун мембрана фосфолипидларини “қурбон қилиш” талаб этилганда амалга ошади. Ацетилхолин синтези учун холиннинг экзоген манбаи сифатида цитиколин шу орқали мембрана фосфолипидларини (асосан – фосфадитилхолин) ҳимоя қилади ва нейронлар ўлимини олдини олади.\nПирацетам – гамма-аминомой кислотасининг циклик ҳосиласидир.\nПирацетам ноотроп восита бўлиб ҳисобланади, когнитив функцияларни яхшиланишига ёрдам беради. Турли йўллар орқали марказий нерв тизимига таъсир кўрсатади: бош мияда қўзғалувчанликни тарқалиш тезлигини ўзгартиради, нейронал пластиклик учун метаболик жараёнларни яхшилайди. Қоннинг реологик характеристикаларига таъсир кўрсатиб, микроциркуляцияни яхшилайди ва қон томирларни кенгайтирувчи таъсир кўрсатмайди. Фаоллашган тромбоцитларни юқори агрегациясини ингибиция қилади ва эритроцитларнинг мембранаси эластиклигини, шунингдек эритроцитларни микроциркулятор оқим бўйича ҳаракатланиш қобилиятини тиклайди.\nКогнитив бузилишлари бўлган пациентларга пирацетам буюрилганда функционал фаолликни ошиши (α ва β фаолликни ошиши, δ фаолликни пасайиши) дан далолат берувчи электроэнцефалограммада ўзгаришларини чақиради.\nПирацетам гипоксия, интоксикациялар ёки жароҳат оқибатидаги церебрал бузилишлардан кейин когнитив қобилиятларни тикланишига ёрдам беради. Вестибуляр нистагм яққоллигини ва давомийлигини камайтиради.\nЦитиколин ичга қабул қилинганда ёки мушак ичига юборилганда яхши сўрилади. Перорал қўлланилгандан кейин сўрилиши деярли тўлиқ, биокираолишлиги эса тахмина вена ичига юборилгандаги билан бир хил.\nЦитиколин бош мияга киради ва структур фосфолипидларнинг фракциясининг бир қисмини ҳосил қилиб, хужайра, цитоплазматик ва митохондриал мембраналарга фаол киради.\nЦитиколиннинг юборилган дозасининг фақатгина 15% одам организмидан чиқарилади; 3% дан камроғи – буйрак орқали ва тахминан 12% – нафас билан чиқарилаётган СО2 билан чиқарилади.\nЦитиколинни сийдик билан чиқарилишини 2 фазани ажратиш мумкин: биринчи фаза, тахминан 36 соат давом этувчи, бунда чиқарилиш тезлиги тез пасаяди ва иккинчи фаза, бунда чиқарилиш тезлиги секинроқ пасаяди. Нафас билан чиқарилаётган СО2 билан худди шу кузатилади – тахминан 15 соатдан кейин чиқарилиш тезлиги тез пасаяди, сўнгра секинроқ пасаяди.\nПирацетам ичга қабул қилингандан кейин меъда-ичак йўлларидан тез ва жадал (деярли тўлиқ) сўрилади, плазмадаги чўққи концентрациясига қабул қилгандан кейин 1 соат ва 5 соатдан ўтгач эришилади.\nПрепаратнинг перорал шаклининг мутлоқ биокираолишлиги 100% га яқин. Пирацетамнинг тақсимланиш хажми тахминан 0,6 л/кг ни ташкил қилади. Катталарда қон плазмасидаги препаратнинг ярим парчаланиш даври ичга қабул қилингандан кейин тахминан 5 соатни ташкил қилади. Орқа мия суюқлиги Тmax доза қабул қилгандан кейин 5 соат ўтгач эришилган, ярим парчаланиш даври 8 соатни ташкил қилади, у буйрак етишмовчилигида узаяди. Жигар етишмовчилиги бўлган беморларда пирацетамнинг фармакокинетикаси ўзгармайди.\nГематоэнцефалик тўсиқ ва йўлдош тўсиғи ва гемодиализда ишлатиладиган мембраналар орқали ўтади. Пирацетам бош мия пўстлоқ тўқималарида, асосан пешона, чакка ва энса соҳаларида, мияча ва базал ганглийларда танлаб тўпланади.\nПирацетам қон плазмаси оқсиллари билан боғланмайди, организмда метаболизмга учрамайди ва ўзгармаган кўринишда буйрак орқали чиқарилади. Пирацетамнинг 80-100% ўзгармаган кўринишда калавалар фильтрацияси йўли орқали буйрак орқали чиқарилади.\nБош мияда қон айланишининг ўткир ва тикланиш даври\nДегенератив (масалан Альцгеймер касаллиги) ва цереброваскуляр касалликлар билан боғлиқ когнитив бузилишлар\nБош жароҳати ва бош мия жароҳати туфайли церебрал етишмовчилиги (масалан бош айланиши, хотирани йўқолиши, диққатни жамлайолмаслик, дезориентация) да қўлланади.\nЦитиокс П (цитиколин ва пирацетам) таблеткаларини фақат шифокор кўрсатмалари бўйича, одатда кунига 1-3 марта, бир стакан сув билан қабул қилинади. Препаратни овқатланишдан қатъий назар қабул қилиш мумкин. Препаратни дозалаш пациентнинг ҳолати ва уларнинг даволашга реакциясига боғлиқ. Қабул қилишдан олдин таблеткаларни бутунлигича қабул қилиш керак ва майдалаш, чайнаш ёки бўлиш мумкин эмас.\nКексаларда буйрак функциясини бузилиши бўлган пациентларга эътиборни қаратиш керак. Кекса одамларда узоқ вақт даволаганда креатинин клиренсини мунтазам баҳолаш керак.\nСуткалик доза буйрак функциясига қараб индивидуал равишда танланиши керак. Доза креатинин клиренсига қараб корреляцияланади.\nСимптоматик ножўя реакциялар: гипотензия, қўзғалиш, уйқусизлик. Умуман олганда бу ножўя реакциялар у ёки бу даражада ўзлаштирилади, аммо агар улар жиддийлашса, уларни симптоматик даволаш мумкин.\nТез-тез: асабийлик, гиперкинезия, тана вазнини ошиши.\nКам ҳолларда: депрессия, уйқучанлик, астения, бош айланиши.\nТез-тезлиги номаълум: ўта юқори сезувчанлик, ажитация, хавотирлик, галлюцинациялар, бош оғриғи, уйқусизлик, геморрагиялар, диарея, кўнгил айниши, қусиш.\nЦитиколинни ҳушсиз ҳолатда бўлган, бош миядаги операцияга тайёргарлик кўраётган ва операция ўтказган пациентларда, ҳомиладор ва эмизикли аёлларда, шунингдек – препаратнинг компонентларига юқори сезувчанликда қўллаш мумкин эмас.\nОғир буйрак етишмовчилиги (креатинин клиренси минутига 20 мл дан кам) бўлган пациентларда пирацетамни қўллаш мумкин эмас. Уни шунингдек Хантингтон хореяси бўлган церебрал геморрагияли пациентларда ва пирацетам, пирролидоннинг бошқа ҳосилалари ва препаратнинг ёрдамчи моддаларига юқори сезувчанлиги бўлган пациентларда ҳам қўллаш мумкин эмас.\nЦитиколинни меклофеноксат сақловчи препаратлар билан бирга қўллаш мумкин эмас.\nБошқа дори воситалари таъсири остида пирацетамнинг фармакокинетикасини ўзгариши эҳтимоли кам, чунки пирацетамнинг 90% ўзгармаган кўринишда сийдик билан чиқарилади.\nТироид гормонлар билан бирга қўлланиши\nПирацетамни қалқонсимон бези гормонлари (Т3+Т4) билан бирга қўллаганда онгни чалкашиши, таъсирчанлик ва уйқуни бузилиши кузатилган.\nАцекумарол билан бирга қўлланиши\nПирацетам кунига 9 г дозада ХНН 2,5-3,5 га эришиш учун ацекумаролнинг суткалик дозасини ўзгартиришга эҳтиёжга олиб келмаган, лекин ацекумарол билан монотерапия самараларига нисбатан суткада 9 г дозада пирацетам билан қўшимча даволаш тромбоцитлар агрегацияси, бета-тромбоглобулинни ажралиб чиқиши, фибриноген ва вон Виллебранд фактори даражаси ва қон ва плазманинг умумий қовушқоқлигини пасайишига олиб келган.\nТутқаноққа қарши препаратлар билан бирга қўллаш\nПирацетамнинг 20 мг дозадаги суткалик дозаси 4 хафта давомида барқарор дозаларни қабул қилган тутқаноғи бўлган пациентлар зардобида тутқаноққа қарши препаратларнинг (карбамазепин, фенитоин, фенобарбитон, вальпроат) концентрациялари даражасини ўзгартирмаган.\nАлкоголни ёндош юбориш зардобда пирацетам даражасига таъсир кўрсатмаган ва 1,6 г дозада пирацетам перорал юборилганда алкоголь концентрациясининг даражаси ўзгармаган.\nҚалқонсимон бези гормонлари билан бир вақтда қўлланилганда онгни чалкашиши, таъсирчанлик ва уйқуни бузилиши ҳақида хабар берилган.\nЦитиколин қисқа вақт (9 кундан 90 кунгача) давомида ичга қабул қилинганда хавфсиз. Узоқ вақт қўллашнинг хавфсизлиги ўрганилмаган. Цитиколин қабул қилган кўпгина одамлар жиддий ножўя самараларни ҳис қилишмаган. Лекин айрим одамларда уйқуни бузилиши (уйқусизлик), бош оғриғи, диарея, артериал босимни ошиши ёки пасайиши, кўриш ўткирлигини пасайиши, кўкракда оғриқ ва бошқалар каби ножўя самаралар кузатилиши мумкин.\nТромбоцитлар агрегациясига таъсири\nПирацетамнинг тромбоцитлар агрегациясига таъсири туфайли, оғир қон кетишлари бўлган пациентларга, гастро-дуоденал яра каби қон кетиши хавфи бўлган пациентларда, гемостазни бузилишлари бўлган пациентларда, геморрагик анемияси бўлган пациентларда, катта жаррохлик аралашувлари, шу жумладан дентал жаррохликка тайёрланаётган пациентларда ва антикоагулянтлар ёки антиагрегантларни, шу жумладан аспириннинг паст дозалари қабул қилаётган пациентларда препаратни буюрганда эҳтиёткорликка риоя қилиш керак.\nҲомиладорлик ва лактация даврида Цитиокс П ни қўллаш мумкин эмас, чунки препаратнинг компонентларидан бирини (пирацетам, чунки йўлдош тўсиғи орқали ўтади) бундай ҳолатларда қўллаш мумкин эмас.\nДори воситасининг транспорт воситасини бошқариш ёки потенциал хавфли механизмлари билан ишлаш қобилиятига таъсирининг ўзига хос хусусиятлари.\nЦитиколин одамларни жуда паст токсиклик профилини намоён қилади. Қисқа муддатли плацебо-назоратли кесишган тадқиқотларда 12 нафар соғлом катталар цитиколинни 600 ва 1000 мг суткалик дозада ёки плацебони кетма-кет беш кунлик давр давомида қабул қилишган. Ўтиб кетувчан бош оғриғи цитиколинни қабул қилган тўрт нафар кузатилувчиларда суткада 600 мг дозада, беш нафарида эса – цитиколинни суткада 1000 мг дозада, бир нафарида плацебо қабул қилинганда юзага келган. Гематологик, биокимёвий кўрсаткичлар ёки неврологик статусда ҳеч қандай ўзгаришлар ёки аномалиялар кузатилмаган.\nВена ичига юборилган цитиколиннинг бир марталик дозасининг LD50 сичқонлар ва каламушларда мувофиқ равишда 4600 мг/кг ва 4150 мг/кг ни ташкил қилган. Ўткир токсиклик юзасидан ўтказилган чоп этилмаган тадқиқотларда 14 кун давомида иккила жинсдаги каламушларга цитиколинни тана вазнига 2000 мг/кг дозада эркин шаклда юборилган. Тана вазнида, ўлим кўрсаткичи, клиник симптоматикаси ёки жиддий патологик ўзгаришлар кузатилмаган.\nДозани ошириб юборилиши билан боғлиқ бирон-бир қўшимча ножўя кўринишлар ҳақида хабар берилмаган. Қайд этилган пирацетамнинг энг юқори дозани ошириб юборилиши 75 г ни ташкил қилган. Қоринда оғриқ билан кечувчи қон аралаш суюқ ахлат (диарея) ни мавжудлиги эҳтимол препаратнинг таркибида мавжуд бўлган сорбитолни ҳаддан ташқари юқори дозада юбориш билан боғлиқ бўлган бўлиши мумкин.\nДозани ошириб юборилишидаги ҳаракатлар.\n10 таблетка блистерда, 2 блистердан қўллаш бўйича йўриқномаси билан картон қутида.\n30°С дан юқори бўлмаган ҳароратда, қуруқ жойда сақлансин.


LG Electronics ва Luxoft компаниялари CES 2020да webOS Auto ишлаб чиқариш бўйича қўшма корхона ҳақида эълон қилишди\n11:00 / 14.01.2020\nКалифорниядаги ҳамкорлик бозорда етакчи ўринни эгаллаш учун webOS Auto платформасини ривожлантиришга йўналтирилган.\nLG Electronics (LG) ва Luxoft жорий ҳафтада webOS Auto платформасини илгари ишлаб чиқарилган тизимларда мукаммаллаштириш бўйича қўшма иш тўғрисида битим имзолашди.\nLG президенти ва техник директори, доктор И.П.Парк ҳамда Luxoft, DXC Technology ижрочи вице-президенти ва бош директори Дмитрий Лощинин Лас-Вегасда CES® 2020 кўргазмаси доирасида битим имзолашди. Янги корхона Калифорния штати, Санта-Кларада ташкил топади ва ўз ишини бошқарувчи таркиб эълон қилинганидан сўнг, 2020 йилнинг биринчи чорагида иш бошлайди.\nLG ва Luxoft янги компания орқали WebOS Auto платформаси асосида тайёр рақамли кабиналар, автомобил ахборот-кўнгилочар тизими, орқа ўриндиқларда (RSE) кўнгилочар тизим ва ҳаракатни бошқариш тизимини мукаммаллаштиради ҳамда уни автомобил ишлаб чиқарувчилар, диспетчерлар ва мобил алоқа операторлари фойдаланиши учун қулай қилади. LG WebOS Auto платформаси функциялар, функционал имкониятларни тақдим этади ва йўловчи, ҳайдовчиларга юқори даражадаги қулайлик ҳамда шинамликни улашган ҳолда ўз ичига маълумотларни кўп марта қайта ишлаш, бир неча мониторлар билан ишлаш, алоқа, хавфсизликни олади. Янги компания максимал самарадорлик билан лойиҳалаштириш борасида Luxoft глобал хизматлар тармоғидан фойдаланади.\nWebOS туфайли бутун дунё бўйлаб уйлардаги 70 миллиондан ортиқ ақлли телевизорларда LG фойдаланувчиларга телесаноатнинг энг аъло даражадаги имкониятларини тақдим этиб, меҳмон хоналарни модернизация қилади. Интеллектуал хизматларнинг экотизими ҳамда бозор етакчиларидан контент оқимини узатиш хизматларини тақдим этувчи WebOS Auto ёрдамида LG транспорт воситаларига ноёб истеъмол имкониятларини таклиф этган ҳолда ўз тажрибасини кенгайтирмоқда.\n«Luxoft билан мазкур қўшма корхона орқали биз LG компаниясининг IVI автомобил платформасини кучайтиришга ҳамда технологиялардан фойдаланган ҳолда бириктирилган транспорт воситалари оқимини тезлаштиришга интиламиз», - деди доктор Парк. «Биз ўсиб бораётган ҳамкор-компаниялар рўйхати билан кенг турдаги хизматларни тақдим этган ҳолда WebOS Auto экотизимини ривожлантиришда давом этамиз».\n«Мазкур янги компания очиқ платформа асосида йирик кўламдаги рақамли кабиналар ва уларга боғлиқ бўлган мобил ечимларни лойиҳалаштириш, ишлаб чиқариш ва ўрнатиш бўйича Luxoft имкониятларини кучайтиради», - дея қайд этди Лощинин.\n«LG ва Luxoft бирлашувининг афзаллиги автомобил ишлаб чиқарувчилари ва уларнинг асосий ҳамкорларининг рақамли, истеъмолчи сифатида тажрибаси учун WebOS Auto платформасини ўрнатишда бебаҳо синергияни яратади».\nLG 2020 йилдаги янги маҳсулотлари CES 2020 кўргазмасида 7 январдан бошлаб Лас-Вегас анжуманлар-марказидаги №11100 рақамли стендда намойиш этилмоқда. LG'нинг бошқа ажойиб CES анонсларини #LGCES2020 хэштегидан фойдаланган ҳолда ижтимоий тармоқларда кузатиб боринг.\nLG бурилувчи механизмга эга икки экранли смартфон тақдим этди\n12:30 / 06.09.2020\nLG WashTower™ кийимларни парваришлашдаги самарадорлик ва қулайликнинг янги стандартларини белгилайди\n20:30 / 04.09.2020\nLG PuriCare™ – портатив тозалагичли шахсий, тоза ҳаво\n20:00 / 26.06.2020\nLG InstaView флагман музлатгичлари глобал савдоси бир миллионга етди


ҲАЁТНИНГ РАНГИН МАНЗАРАЛАРИ — Nargis.uz\nДейлик, абадий ҳақиқат – ёвузликни ёвузлик билан енгиб бўлмаслиги ақидасининг яна бир бадиий асарда, демакким ҳаётда ўз исботини топишига «Ёнаётган тирик ҳайкаллар” ҳикоясида шоҳид бўламиз. Порахўр, бузуқ, зўравон миршаббоши Келвин Эрик айнан ўзига қарши курашаётган йигитларнинг виждонли, эътиқодли эканлиги туфайлигина тириқ қолди ва яна ўзининг разил юмушларини бемалол давом эттириш имконияга эга бўлди. Бироқ бу кимса энди ўқувчининг нафратига учради, яъни ҳикоя билан танишган китобхон қалбида яна бир бор адолатсизликка нисбатан исён уйғонди. Демак, икки ёш йигит бежиз қурбонликка берилмади. Назаримда, ҳикоя мана шуни жиҳатлари билан ҳам қимматли.\n«Котибанинг кирдикорлари”, «Кўзбойлоғич” ҳикоялари табассум аралаш дард билан ўқилади. Муаллиф бу асарларида шафқатсиз воқеликни, афсуски, одамийликдан, муҳаббатдан кўра пулни, ишончдан кўра эҳтиёткорликни афзал кўрадиган айрим замондошларимиз образларини маҳорат билан чизиб беради. Асосийси, Музаффар ўзининг баъзи қаҳрамонларига элбурутдан қора бўёқ чапламайди, уларнинг асл қиёфаларини зиддиятлар талошида очиб бера олади.\nШу жиҳатдан олиб қараганда «Жонкуяр холанинг меҳрибони”, «Мардикор”, «Гирдобдаги гул” ҳикояларида қаламга олинган ҳаётий манзаралар, уларнинг турфа феъл-атворга эга қаҳрамонлари ўқувчини ўйга толдиради, атрофга ҳушёрроқ қарашга, одамлар дард-қувончини юракдан ҳис этишга ундайди.\nАбдуқаюм Йўлдошев – Ўзбекистонда хизмат кўрсатган маданият ходими, адиб, драматург ва таржимон.\nАввалгиси: «… Два года по ночам во сне она слышала голос сына, и просыпалась в слезах …»\nНавбатдаги:“Охирги пайтлари онасини тез-тез жаҳлини чиқарадиган Хурсаной кўзига бало кўриниб, ҳали йиғиштирилмаган дастурхондаги чойнакни олдида, зарб билан Хурсанойнинг бошига урди…”


Мбаппенинг нега «Реал»га эмас, балки «ПСЖ»га ўтиши тафсилотлари ошкор қилинди\nNov. 7, 2018, 6:18 p.m. 10170\nФранциянинг L’Equipe нашри Football Leaks ҳисоботи асосида ҳужумчи Килиан Мбаппенинг 2017 йил ёзида «Монако»дан «Пари Сен-Жермен» клубига ўтиши билан боғлиқ маълумотларни чоп қилди.\n2016/17 мавсуми тугагач, ёш футболчи «Монако» клубидан маошини 16 баробар ошириб, 8 миллион еврога етказилишини талаб қилган ва бу борада Радамель Фалькао билан тенглашиб олишни истаган.\nКлуб рад жавобини берган ва 20 июль куни футболчининг трансфери бўйича «Реал» билан келишиб олган. Унинг шартларига асосан, мадридликлар «Монако»га 180 миллион евро тўлаши, шундан 30 миллион евро бонуслар кўринишида бўлиши керак эди. Бироқ, кейинчалик бу қиймат 214 миллион еврога етган, чунки «Реал» футболчининг трансфери билан боғлиқ солиқларни тўлашни ҳам ўз зиммасига олган.\nОхир-оқибатда Мбаппе «Реал»га ўтишни истамай, «ПСЖ» клубини танлаган. Чунки, айнан парижликлар Килианнинг қўйган шартларини бажаришга рози бўлишган. Биринчидан, Мбаппе шартнома имзолаш учун 5 миллион евро бонус сўраган. Иккинчидан, йилига 10 миллион евро маош талаб қилган. Бироқ, томонлар 7 миллион еврога келишиб олишган ва бу қийматни йилдан-йилга ошириб, 12 миллион еврога етказишни белгилаб қўйишган.\nҚайд қилинишича, Мбаппе шартларининг баъзилари қисман бажарилган. Масалан, у «Олтин тўп»ни қўлга киритса, «ПСЖ» клубининг энг кўп маош олувчи футболчиси бўлишни истаган. Клуб эса фақат 500 минг евро мукофот беришга рози бўлган. Бундан ташқари, Мбаппе йилига 50 соат давомида шахсий самолётдан бепул фойдаланиш ҳуқуқини талаб қилган, аммо, бунинг ўрнига ҳайдовчи ва қўриқчи хизматини тўлаш учун 30 минг евро олган.\nFootball Leaks хабарига кўра, «ПСЖ» Мбаппени дастлаб ижарага олишидан мақсад – молиявий фэйр-плей қоидаларини бузмасликка уриниш бўлмаган. Чунки клуб 222 миллион еврога «Барселона»дан Неймарни олган эди. Бу ҳаракати билан парижликлар 30 миллион евро иқтисод қилиб қолишган.\n20 Ноябрь 8463\n15 Ноябрь 15932


АҚШ ва Россия қуроллари ўртасидаги фарқ айтилди - Zamin.uz\n10:32 / 22.08.2018\nАҚШ ва Россия қуроллари ўртасидаги фарқ айтилди\nАмерика қуроллари Россияникидан кўра қимматроқ ва мураккаброқдир, аммо бундан фақат қандай қўллашни биладиган мамлакатлар, масалан, Исроил самарали фойдаланиши мумкин. Бу ҳақда хориж матбуотига таяниб Кун нашри ёзмоқда.\n«Америкаликлар ўз аскарлари энг илғор ускуналарни олишмаса, даҳшатга тушишади. Россия соддалик учун мураккабликдан воз кечишга тайёр», - деб ёзади эксперт Америка нашри саҳифаларида.\nШу тариқа, Пек «Спутник» томонидан тақдим этилган россиялик ҳарбий эксперт Дмитрий Дрозденконинг нуқтаи назарига изоҳ берди. Унга кўра, АҚШ ўзининг F-15 Eagle ва F/A-18 Hornet тўртинчи авлоддаги қирувчиларини Россиянинг Су-35 хусусиятларига мослаштирмоқда, сабаби F-35 Lightning II жуда кўплаб камчиликларга эга. Шу билан бирга, Дрозденконинг фикрича, бешинчи авлоддаги қирувчиларда технологияларга жуда катта эътибор қаратиб юборилгани туфайли мураккабликлар бор.\nШунингдек, экспертнинг фикрича, F-35 Lightning II’нинг асосий афзалликларидан бири сифатида эълон қилинган пайқалиш даражасининг камлиги, радар воситалари кучайиб боргани сари америкалик ҳамда уларнинг иттифоқчиларини рақибга нисбатан устунлик билан таъминлай олмайди. «Ҳаво жанглари ҳеч қачон йўқолмайди. Америкаликлар дастлабки кунларда яхши жанг қилишади, бироқ бир неча кундан сўнг биз ўзимизга келиб оламиз», - дея таъкидлаб ўтди Дрозденко.\nПекнинг қайд этишича, Россия ва Америка қурол-яроғ концепцияси мамлакатларнинг тарихий хусусиятларига боғлиқ - агар XX асрда АҚШ ўз мамлакатидан ташқарида урушларда иштирок этган бўлса, Россия ўз ҳудудида душман билан олишган. Америкалик мутахассиснинг хулоса қилишича, уруш ва технологиялар ҳар доим ҳам бир-бирига ўхшамайди. “Замин” янгиликларини “Инстаграм”да кузатиб боринг\n29-11-2019, 20:02, Дунё\nТрамп: "АҚШ Россия билан душман бўлишига сабаб йўқ"\n28-07-2019, 08:20, Дунё\n7-01-2017, 11:33, Дунё\nИсроил АҚШдан 5-авлоддаги қирувчи самолётлари сотиб олади\n28-11-2016, 06:39, Дунё


Бугунги кунингиз жуда оғир кечди. Эрталабданоқ ишингиз қовушмай, кечгача табиатингиз тирриқ, юрагингиз сиқиқ юрдингиз. Ҳаммаси аёлингизнинг «Эртага катта қудангизнинг туғилган куни экан, шунга бирор арзирли совға топиб келсангиз», дейишидан бошланди. Аввалига «Нима бало, қудам бир йилда уч марта туғилган кунини нишонлайдими?» деб хунобингиз ошди. Кейин «ёнингизда ҳемири ҳам йўқлигини, маошгача ҳали саккиз кун борлигини» айтдингизу балога қолдингиз. Аёлингиз хонадонни бошига кўтариб бобиллай кетди: «Ҳов эркак, қачон бошқа одамларга ўхшаб бирор марта айтган нарсамни баҳона топмай муҳайё қилгансиз? Сизга турмушга чиқибман-ки, шу дийдиё! Бу гал ҳам именинага аммамнинг бузоғига ўхшаб сўппайиб, қўлингизни бурнингизга тиқиб бормоқчимисиз? Аммо ман сизга ўхшаб бунақа шармандаликка чидолмайман, ерри остидан бўлса ҳам совға топиб келасиз. Агар «ман эркак эмасман, қўлимдан келмайди» десангиз, манави халатимни кийиб уйда ўтиринг, ман ўзим бозорга чиқиб, ҳаммасини уддалайман».\nМактабда ўқиб юрганимизда устозларимиз «Ҳали шунақанги замонлар келадики, фан-техника тараққиёти энг юксак даражага етиб, машиналар инсонларнинг оғирини енгил қилади, барча ишлар техника зиммасига юкланиб, инсоннинг мацнавий камолоти учун катта имкониятлар очилади, одамлар ортиқча жон койитмай тўкин, хотиржам ҳаёт кечирадиган бўлади», деб овутишган эди. Уларнинг юксак тараққиёт ҳақидаги гаплари асосан тўғри чиқди.\nАммо бугунга режалаган юмушлар битмайди, чаласи эртага, индинга, келаси ойга ва йилга қолади. Кўпинча бир юмуш ўз ортидан яна қанча юмушларни эргаштириб келади. Бир ташвиш устига яна ўнта ташвиш қўшилади. Эркин Воҳидовнинг «Учи тугук дастрўмол» шецрида айтилганидай, юмушларимиз асло тугай демайди, уларни эсдан чиқармаслик учун дастрўмолимиз учига тугадиган тугунларимиз кўпаяверади. Охири ўша ишларимизни ҳам битирамиз, дунёнинг ҳамма жиҳозларини қўлга киритамиз, орзулаган олий мақсадларимизга ҳам эришамиз. Аммо биз орзиқиб кутган хотиржамлик, ором, руҳий сакинат келай демайди, думини тутқазмайди.


Экспорт салоҳиятини оширишга қаратилган тадбир бўлиб ўтди\nЭкспорт салоҳиятини оширишга қаратилган ...\n“O‘zLiDeP” Халқ депутатлари вилоят Кенгашининг навбатдаги йиғилиши бўлиб ўтди ва кун тартибида “Экспорт салоҳиятини ошириш, товарлар ишлаб чиқаришни маҳаллийлаштириш ва импортни оптималлаштириш” юзасидан Сирдарё вилояти божхона бошқармасида олиб борилган ишлар ҳисоботи тингланди.\nМазкур йиғилишда депутатлар эътиборига Ўзбекистон Республикаси Президенти ва Ҳукумат томонидан тадбиркорларга берилаётган кенг имкониятлар натижасида эришилаётган ютуқларга тўхталиб ўтилди. Тадбиркорларни қўллаб-қувватлаш мақсадида қабул қилинган Фармон ва қарорларда божхона тўловларидан берилган имтиёз ва преференциялар натижасида вилоятда тайёр маҳсулот ишлаб чиқарувчи корхоналар сони ортганлиги таҳлиллар асосида кўрсатиб ўтилди. Хусусан, Сирдарё вилоятидаги тадбиркорлик субъектлари томонидан 2021 йил 4 ойи давомида товарлар импорти 159,6 млн. АҚШ долларини ташкил этиб, инвестиция ва банк кредитлари асосида олиб келинган технологик асбоб ускуналар хисобига ўтган йилнинг шу даврига нисбатан 32,1 млн. АҚШ долларига ортганлиги шунингдек, товарлар экспорти эса 71,2 млн. АҚШ долларини ташкил этиб, ўтган йилнинг шу даврига нисбатан 32,1 млн. АҚШ долларига ортганлигини кўриш мумкин.\nМазкур давр оралиғида амалга оширилган 159,6 млн. АҚШ долларига тенг товарлар импортини ишлаб чиқариш мураккаб технологияни талаб этмайдиган, иқтисодиёт тармоқлари томонидан импортини тартибга солиш эвазига 23,2 % ёки 37,1 млн. АҚШ долларига тенг қисмини асосли оптималлаштиришга эришиш мумкинлиги кўрсатиб ўтилди. Шунингдек, ўтган 5 йил давомида вилоятдаги 414 та хўжалик юритувчи субъектлари томонидан қиймати 286,45 млн. АҚШ долларига тенг технологик асбоб-ускуналар импорт қилинган. Вилоят ҳокимлиги ва ваколатли идоралар томонидан импорт қилинган технологик асбоб-ускуналарни ўз вақтида тўлиқ назоратга олганлиги натижасида бугунги кунга келиб 393 та хўжалик юритувчи субъектларнинг технологик асбоб-ускуналари тўлиқ ишга туширилиб 8062 та иш ўринлари яратилди ҳамда бугунги кунда қолган хўжалик юритувчи субъектларнинг технологик асбоб-ускуналарини қисқа муддат ичида ўрнатилиши ва ишга туширилиши бўйича чора-тадбирлар белгилаб олинди.


Қариялар уйида ёнғин. 87 яшар онахон ва 3 эркак қурбон бўлди | Qalampir.uz\nҚариялар уйида ёнғин. 87 яшар онахон ва 3 эркак қурбон бўлди\nОлам\t09 Январь 11:44 14958\nКеча, 8 январь куни Россиянинг Кемерово вилоятидаги “Олтин аср” номли қариялар уйида ёнғин содир бўлди. Оқибатда 4 киши аланга ичида қолиб, вафот этган. Бу ҳақда Россия Федерацияси Фавқулодда вазиятлар вазирлиги хабар бермоқда.\nЁнғин бинонинг биринчи қаватида, 10 кв метр майдонда содир бўлган. Фавқулодда вазиятлар вазирлиги маълумотларига кўра, ёнғинда шахсий буюмлар ёнган. Фавқулодда ҳолат сабаб уч эркак ва 87 ёшли аёл ҳалок бўлган.\nБинодан 48 киши эвакуация қилинган, шундан 16 нафари ётоқда ётган беморлардир. Ёнғинни ўчиришга 48 киши ва 14 та махсус техника жалб қилинган. Айни вақтда ёнғин ўчирилган. Қариялар ва ходимлар бинога қайта жойлаштирилмоқда.\nФавқулодда вазиятлар хизматидаги манбанинг ТАССга маълум қилишича, ёнғин қозонхонадан электр жиҳозларининг аварияли ишлаши туфайли бошланган. Қозонхона кексалар жойлашган хоналарнинг рўпарасида бўлган. Қурбонларнинг ўлимига ёнғин оқибатида заҳарланиш сабаб қилиб кўрсатилмоқда\nМанба шунингдек, фавқулодда вазият вақтида бинода фақат икки ҳамшира навбатчилик қилганини қўшимча қилган. Қариялар уйида ёнғин сигнализацияси одатдагидек ишлаган.\nФавқулодда ҳолат юзасидан вилоят прокуратураси томонидан текширув ташкил этилган. Воқеа жойига Кемерово вилояти прокурори Константин Майер етиб борган.\nЁнғин факти бўйича хавфсизлик талабларига жавоб бермайдиган хизматлар кўрсатиш ҳолатлари бўйича жиноят иши қўзғатилган. Шунингдек, қариялар уйи раҳбари ва унинг ўринбосарига нисбатан жиноий иш қўзғатилган.\nҚариялар уйи ҳақида нималар маълум?\nОчиқ манбалардан олинган маълумотларга кўра, "Олтин аср" пансионати хусусий тадбиркорга тегишли бўлиб, у қарияларнинг ҳафтада 7 кун 24 соат истиқомат қилиши учун мўлжалланган. Муассаса 2020 йилда микрокорхона сифатида очилган, яъни унинг ходимлари сони 15 кишидан ошмаслиги керак.\nФавқулодда вазиятлар вазирлигидаги манбанинг маълум қилишича, ўтган йил давомида Фавқулодда вазиятлар вазирлиги томонидан пансионатда икки марта текширув ўтказилиб, 18 та ёнғин хавфсизлиги талабларининг бузилиши аниқланган, бинода шундан 15 таси бартараф этилган.\n2021 йил декабрь ойининг охирида муассаса директори ёнғин хавфсизлиги талабларини такроран бузгани учун 15 минг рубль миқдорида жаримага тортилган.\n15 Январь 22:19 132760\n15 Январь 22:39 66053\n16 Январь 18:38 61194\n15 Январь 08:25 40069\n15 Январь 19:09 38242


Сўх анклавида гаровдаги 5 маҳаллий яшовчи касалхонага ётқизилди « Ўзбекистон Халқ Ҳаракати\nСўх анклавида гаровдаги 5 маҳаллий яшовчи касалхонага ётқизилди\n08 January 2013 - 17:27\nҚирғизистон чегарачилари Ўзбекистонга тегишли Сўх анклави ҳудудига ноқонуний кириб, бир нечта симёғоч тортишганини ҳақидаги хабарлар Қирғиз ОАВда пайдо бўлди.\nАйни дамда, РИА-Новости хабар агентлиги Ўзбек тарафига таяниб хабар бераркан, Қирғиз ҳарбийлари ўзбекистонликларга қарата ўт очиб, уч сўхликни жароҳатлашган, деб ёзмоқда.\nБир кун олдин расмий Тошкент можарони бошлашда Қирғизистон ҳарбийларини айблаган ва улар Ўзбекистон фуқароларига қарши ўт очиб, беш кишини ярадор қилишган, деб билдирганди.\nҲозир Ўзбекистоннинг Сўх анклавида гаровга олиш можароси тинчиган. Лекин Қирғиз тарафи вазият таранг қолаётганини билдирмоқда.\nЎтган якшанба куни Сўх анклавидаги Ҳушёр қишлоғи аҳолиси 30 нафардан ортиқ Қирғизистон фуқаросини гаровга олишгани хабар қилинган эди.\nЎзбекистонликларга кўра, бунга сабаб Қирғиз чегарачилари Ўзбекистон ҳудудига ноқонуний кириб, симёғочлар тортишганидир. Ушбу амалга ҳушёрликлар норозилик билдирганида, қирғиз чегарачилари қуролсиз ўзбекистонликларга қарши ўт очишган.\nБунинг натижасида можаро чиқиб, сўхликлар бир нечта қирғиз фуқаро ва ҳарбийсини гаровга олишган.\nБу икки мамлакат орасида кичик-савдо ва борди-келди кўп. Лекин аҳоли зич яшайдиган чегара минтақаларидаги қатор баҳсли ҳудудлар масаласи очиқ қолмоқда.\nСўнгги хабарларга биноан, Ўзбекистон тарафи аввалги келишилган айрим чегара чизиқларини қайта кўриб чиқишни истамоқда. Қирғизистон эса бундан норози.\nСўх можароси ортидан иккала тараф расмийлари ҳам ўртадаги мавжуд муаммоларни гаплашиб, ҳал этишга ҳаракат қилишларини айтишмоқда.\nҲозир барча гаровдагилар озод қилинган. Аммо Ўзбек-Қирғиз чегара ўтиш нуқталари ёпиқ қолмоқда.\nАКИpress хабарига кўра, Боткен вилоят касалхонасига турли тан жароҳатлари билан Сўх анклавида гаровда бўлган 5 нафар маҳаллий яшовчи ётқизилган.\nГаровга олинганларнинг барчасига нисбатан зўравонлик кўрсатилган, бироқ улардан кўпчилиги оилавий шароитларига кўра шифохонага ётишдан бош тортишган. Дастлабки ташхисларга кўра, жабрланганлар мия чайқалиши, ёпиқ бош суяк-мия жароҳатлари билан боғлиқ тан жароҳати олишган.\nБаъзи бир ОАВларида, гаровга олинган 14 аёл ва болаларга нисбатан ҳам зўравонлик қилинганлигини ҳам айтилган.\nКуни кеча, 7 январь куни Қирғизистон Ички ишлар вазири Шамиль Атаханов Ўзбекистон Ички ишлар вазири, Баҳодир Матлюбов билан мулоқотда бўлди, деб хабар қилади ҚР ИИВ матбуот хизмати.\nТелефон орқали сўзлашув чоғида Сўх анклави билан боғлиқ масалалар муҳокама қилинган. Ҳар иккала тараф келиб чиққан вазиятни имкон қадар тез бартараф этиш мақсадида эканликларини изҳор этишган.\nҚирғизистон ИИВ ахборотига кўра, айни пайтда Боткен вилоятидаги вазият барқарор. Жойларда келгусида бу каби жанжалларга йўл қўймаслик мақсадида тушунтириш ишлари олиб борилмоқда.\nҚирғизистон ИИВ Шамиль Атаханов бугун Боткен вилоятига учиб кетган. Ўзбекистон расмийларидан бирортаси ҳодиса ерига борган-бормаганлиги ҳақида айтилмаган.


Qalampir.uz - Сиртқи таълим учун қандай ҳужжатлар талаб этилади?\nСиртқи таълим учун қандай ҳужжатлар талаб этилади?\n16:23, 09.08.2017 Жамият\nХалқ таълими тизимида жами 15 359 та таълим муассасасида ўрта махсус, касб-ҳунар коллежларини ва билим юртларини битирган 97 564 нафар педагог кадрлар фаолият олиб бормоқда.\nБугунги кунда халқ таълими тизимида жами 15 359 та таълим муассасасида ўрта махсус, касб-ҳунар коллежларини ва билим юртларини битирган 97 564 нафар педагог кадрлар фаолият юритаётгани ҳақида хабар қилган эдик.\nШу муносабат билан 2017/2018 ўқув йилидан бошлаб олий таълим муассасаларида педагогика йўналишлари бўйича махсус сиртқи бўлимларни ташкил этиш режалаштирилган.\nОлий таълим муассасаларида иккинчи ва ундан кейинги олий маълумот бериш сиртқи таълим шаклида ташкил этилиши ҳамда бунда иккинчи ва ундан кейинги олий маълумот олиш бакалавриат таълим йўналишининг 2-курсидан камида 3 йил муддат этиб белгиланган.\nТашкил этилган махсус сиртқи бўлимларнинг бакалавриат таълим йўналишларига қабул ўрта махсус, касб-ҳунар маълумотига ҳамда камида уч йил педагогик амалий иш стажига эга бўлганлар 1-курсдан қабул қилиниши белгиланган.\n- иккинчи ва ундан кейинги олий маълумотлилар учун олий маълумот тўғрисида давлат намунасидаги диплом (асл нусхаси) иловаси билан (хорижий давлатлар таълим муассасаларининг 1992 йил 1 январдан кейин берилган дипломлари ўрнатилган тартибда нострификациядан ўтказилган бўлиши лозим);\n- касб-ҳунар коллежи дипломи;\nмеҳнат стажини тасдиқловчи меҳнат дафтарчаси;\nПедагогика йўналишлари бўйича махсус сиртқи бўлимлар ташкил этиладиган олий таълим муассасалари рўйхати қуйидагилар:\n1. Низомий номидаги Тошкент давлат педагогика университети.\n2. Андижон давлат университети.\n3. Бухоро давлат университети.\n4. Гулистон давлат университети.\n5. Қарши давлат университети.\n6. Наманган давлат университети.\n7. Самарқанд давлат университети.\n8. Термиз давлат университети.\n9. Урганч давлат университети.\n10. Фарғона давлат университети.\n11. Жиззах давлат педагогика институти.\n12. Навоий давлат педагогика институти.\n13. Нукус давлат педагогика институти.\n14. Қўқон давлат педагогика институти.\n15. Тошкент вилояти Чирчиқ давлат педагогика институти.\nТеглар:Махсус сиртқи таълим Педагогика\nВидео: “Манчестер Юнайтед” мураббийи мағлубият медалини болакайга совға қилди\nТошкентда сохта “домла” ушланди, у ўқишга киритиш учун 6000 “кўки”да сўраган\n16:55, 29.05.2018 3 023\nВақт келди! Термизда янги университет иш бошлади\n12:12, 16.04.2018 2 994\nЎн бешта ОТМда сиртқи бўлимлар ташкил этилди\n15:45, 09.08.2017 8 041\nЯнги институтга ректор тайинланди\n12:53, 01.08.2017 5 857\n19:00, 28.07.2017 7 283